text:
Ni igitabo kitezweho kurangira Abanyarwanda inkomoko y’umwihererero n’umushyikirano bavomamo ubumwe, n’ibyemezo bisangiwe mu kubaka igihugu. Iki gitabo kinakomoza ku myiherereo n’imishyikirano yabayeho, n’imyanzuro yagiye ifatirwamo uhereye mu ntango y’u Rwanda ku ngoma ya Gihanga ahasaga mu wa 1091 kugeza ku buyobozi bwa Kagame Paul mu wa 2021.
Icyo gitabo kivuga byinshi byiza byaranze amateka y’umushyikiraro n’umwiherero mu Rwanda nk’ibikorwa ndangasano na ndangamyumvire y’uburyo bakemuraga ibibazo bahuye na byo, bikanabafasha gutegura igenamigambi ryubaka igihugu mu myaka amagana n’amagana batakiriho.
Nsanzabera yavuze ko Umushyikirano ari kimwe mu birangamateka y’umuco w’Abanyarwanda mu mibereho yabo, bkaba ikirango cy’ikirenga mu mibereho n’imyumvire ya bo.
Ati “Kuva na kera, nta Munyarwanda wakoraga ikintu icyo ari cyo cyose ntawe bagiye inama zo kukinoza. Amateka y’u Rwanda, yaranzwe n’ubumwe n’umushyikirano udakebakeba, haba mu bayobozi b’igihugu hagati yabo, haba mu baturage hagati yabo, ndetse unashinga imizi hagati y’abaturage n’abayobozi.”
Usibye ko n’umunyamahanga washakaga kugirana n’u Rwanda [Mu bayobozi n’abaturage] umushyikirano uhamye, atari ahejwe, dore ko mu mateka y’u Rwanda, hagiye hagaragaramo benshi mu bihugu by’ibituranyi by’u Rwanda, bahamije umubano n’umushyikirano w’akaburarugero n’u Rwanda.
Nsanzabera akomeza agira ati“Inama y’umushyikirano n’umwiherero w’abayobozi bakuru b’gihugu, ni umugozi w’umurunga waranze uruhererekane rw’abayobozi b’u Rwanda, ni kimwe mu biranga imitekerereze yabo yo kubaka igihugu nk’icyabo koko badakebakeba cyangwa se badategereje ko hari undi uzaza kukibubakira, ntibakibemo nk’abacanshuro cyangwa se abahiganirwa kurusha, bose bakomora ku nama y’umushyikirano. Kuko inshingano z’Abayobozi mu Rwanda rwo hambere, uw’ibanze yabaga umuturage, umuryango n’igihugu”.
Yavuze ko u Rwanda rufite ibintu byinshi bikubiye mu murage rwasigiwe n’abakurambere mpangarwanda, byadufasha kubaka u Rwanda ruramye kandi ruhamye.
Ati “Ibintu byose biri mu myumvire y’Abanyarwanda, mu mitekerereze no mu migenzereze ya bo y’ihangabuhanga, bivomwa mu murage dukomora ku bakurambere mpangarwanda, ari na byo byatumye u Rwanda ruhinduka umushinga aho kuba igihugu, ruba umurage uhererekanywa, aho kuba ubukonde bw’abantu ku giti cyabo.”
Iki gitabo kizahosohoka mu minsi ya vuba. Nikijya ahagaragara kizaba kiboneka muri nzu zigurisha ibitabo nka Librairie Ikirezi na Caritas.


c: text/html

text:
Daily Archives: October 14, 2020
Igice cy’i (135) cy’ubuhanuzi
Aug 1,2020 ijambo ry’Uhoraho Uwiteka Imana Nyiringabo rikomeza kunzaho kandi cyane,rirambwira riti,ijwi ry’Urangurura mu butayu,ngiye kurimbura izo nkozi z’ibibi zose zihora zirosera ijambo ryanjye,n’izina ryanjye.Nari narirahiriye yuko nzasigaza abo kuzabara inkuru,ariko kubera barwanya izina ryanjye, ari nta Mbabazi barigirira,nanjye nzarimbura ubwoko bwose nuwo kuzabara inkuru ntawe uzarokoka kuko bakabije gukiranirwa cyane uko niko Uhoraho Uwiteka Imana Nyiringabo abivuga.

robotstxt: allowed

filter: keep


text:
ABAKURAMBERE N’ABAHANUZI
IGICE CYA 14 - IRIMBUKA RYA SODOMU
Iki gice gishingiye mu Itangiriro 19
Sodomu yari nziza cyane mu migi yose yari mu kibaya cya Yorodani; yari iherereye mu kibaya kimeze “nka ya ngobyi y’Uwiteka” kirumbuka kandi gifite ubwiza. Ibimera byaho byahoranaga itoto. Cyari igihugu kirimbishijwe imikindo, iminzenze, n’imizabibu; kandi uko umwaka utashye, indabyo zaho zakwizaga impumuro yazo ahantu hose. Imirima yaho yagiraga umusaruro mwinshi, kandi imikumbi n’amashyo byahoraga ku misozi ikikije icyo kibaya. Ubukorikori n’ubucuruzi byazaniraga uwo mudugudu wari ufite ubwibone umutungo mwinshi cyane. Ubutunzi bwo mu burasirazuba ni bwo bwarimbishaga ingoro zawo, kandi abacuruzi bo mu butayu bazanaga ibigega by’ibicuruzwa by’agaciro kenshi ku masoko yawo. Abantu ntibavunikaga ari mu bitekerezo cyangwa mu mirimo, kuko icyo umuntu yakeneraga cyose yakibonaga, kandi umwaka wose wameraga nk’uhorana ibirori. AA 99.1
Uburumbuke bwabonekaga ahantu hose bwatumye habaho isesagura n’ubwirasi. Kuba inkorabusa hamwe n’ubutunzi bitera umuntu utararuhijwe no kubona ibyo akeneye cyangwa ngo ahure n’imibabaro yinangira. Gukunda ibinezeza byahawe imbaraga n’ubutunzi no kwishimisha, maze abantu birundurira mu irari. Umuhanuzi aravuga ati, “Dore, iki ni cyo gicumuro cya murumuna wawe Sodomu: ubwibone, n’ibyo kurya byinshi, n’ubukire bwe n’ubwo abakobwa be; kandi ntiyakomezaga ukuboko kw’abakene n’indushyi. Bari abirasi maze bakorera ibizira imbere yanjye: nuko mbibonye mperako mbakuraho.” Ezekiyeli 16:49, 50. Nta kintu abantu bifuza cyane nk’ubukire no kwinezeza, kandi ibyo bibyara ibyaha, aribyo byateye imidugudu yo muri kiriya kibaya kurimbuka. Kutagira umumaro kwabo, n’imibereho yo kuba inkorabusa byugururiye ibishuko bya Satani, kandi bahindanya ishusho y’Imana, maze bahinduka abadayimoni aho kuba ab’ijuru. Kuba inkorabusa ni umuvumo ukomeye ushobora kugera ku muntu, kuko byorora ingeso mbi n’urugomo. Byangiza intekerezo, umuntu ntabe agishobora kumenya icyiza, kandi bikanangira umutima. Satani aba yubikiye, yiteguye kurimbura abadafite uburinzi, abarehejwe n’ibinezeza maze bikabahuma imitima. Nta gihe Satani arushaho gusohoza imigambi ye nk’igihe asanze abantu bakora ubusa. AA 99.2
Sodomu yari yaratwawe no kwinezeza n’iminsi mikuru, ibirori, n’ubusinzi. Icyarushaga ibindi byose kuba kibi cyari ukutamenya kwitegeka. Abantu basuzuguraga Imana ku mugaragaro n’amategeko yayo, kandi bagashimishwa n’urugomo. Nubwo bari bafite imbere yabo icyitegererezo cy’abantu babayeho mbere y’Umwuzure, kandi bakaba bari bazi neza uburyo umujinya w’Imana warimbuye abababanjirije, nyamara bakomeje gukurikiza inzira imeze nk’iyabo yo gukiranirwa. AA 99.3
Igihe Loti yimukiraga i Sodomu, kwangirika byari bitaraba gikwira, kandi ku bwo imbabazi z’Imana, yemeye ko umucyo uvira hagati mu mwijima. Igihe Aburahamu yatabaraga abari bajyanyweho imbohe muri Elamu, abantu bamubonyeho kwizera nyakuri. Aburahamu ntiyari umunyamahanga ku bantu b’i Sodomu, kandi uburyo yasengaga Imana itagaragara, byari ibintu bishekeje kuri bo; ariko gutsinda ingabo zikomeye kwe n’uburyo yitwaye kuri izo mbohe kandi akirinda kugira iminyago atwara, byatangaje abantu kandi bituma bamwubaha. Ubwo barataga ubuhanga n’ubutwari bye, nta muntu utarashoboye gusobanukirwa ko imbaraga y’Imana yamuhaye gutsinda. Umutima we w’umurava no kutikanyiza, utaragirwaga n’abantu b’i Sodomu, wari ikindi gihamya cyerekana ko idini yakurikizaga afite umurava kandi akiranutse, yasumbaga andi yose. AA 100.1
Ubwo Melikisedeki yahaga umugisha Aburahamu, yahamije ko Yehova ari we soko y’imbaraga ze kandi akaba ariyo akesha gutsinda: ‘Imana isumbabyose, Umuremyi w’ijuru n’isi, niguhe umugisha. Nihasingizwe Imana isumba byose yaguhaye gutsinda abanzi bawe. » Itangiriro 14:19, 20, BII. Imana yavuganaga n’abo bantu ikoresheje uburinzi bwayo, ariko banze umucyo uheruka nk’ uko banze indi micyo yabanje. AA 100.2
Ubwo rero ijoro rya nyuma rya Sodomu ryari ryegereje. Igicu cyo guhōra cyari cyamaze kubudika hejuru y’uwo mujyi. Ariko abantu ntibabimenye. Igihe abamarayika bari bageze hafi bafite ubutumwa bwo kurimbura, abantu bari bahugiye mu butunzi no kwinezeza. Umunsi uheruka babonaga umeze nk’iyindi yose yazaga igahita. Uwo mugoroba wari unejeje kandi urangwamo umutekano. Ikirere cy’ubwiza butagira akagero cyavirwaga n’imirasire y’izuba ryarengaga. Amahumbezi meza y’umugoroba yatumaga abantu bava mu ngo zabo, ndetse n’abashaka umunezero bakajya hirya no hino bagamije kwinezeza kuri iyo saha. AA 100.3
Mu kabwibwi, ni bwo babonye abashyitsi babiri bazaga begera hafi y’amarembo y’umurwa. Basaga nk’abagenzi baje gusaba icumbi muri uwo murwa. Nta n’umwe washoboye gushishoza ngo amenye ko abo bagenzi biyoroheje bari baturutse kure, ari intumwa zikomeye zije guca iteka ry’Imana, kandi abo bantu benshi batagira icyo bitayeho ntibigeze barota na gato yuko uburyo bari bwitware imbere y’izo ntumwa zivuye mu ijuru iryo joro, buri bubageze ku iherezo ry’ibibi byabo, ari byo byarimbuye umurwa wabo w’ubwibone. Ariko hari umugabo umwe wagiriye abo banyamahanga impuhwe maze abararikira kuza mu rugo iwe. Loti ntiyari azi neza imico yabo, ariko yari asanganywe ikinyabupfura no kwakira abashyitsi neza; ibyo byari bimwe mu biranga idini ye, kandi bikaba ibyigisho yari yarigiye kuri Aburahamu. Iyo ataba yarimenyereje umutima w’ubugiraneza, aba yarasigaye muri Sodomu akarimburanwa n’abayirimo. Ingo nyinshi, igihe zikinga imiryango ngo zidacumbikira abashyitsi, zikingirana intumwa y’Imana, yari ibazaniye imigisha, ibyiringiro n’amahoro. AA 100.4
Igikorwa cyose mu buzima, uko cyaba gito kose, kigira ingaruka nziza cyangwa mbi. Ubudahemuka cyangwa kwirengagiza inshingano zigaragara ko ari nto cyane, bishobora kugururira imigisha ikomeye mu mibereho cyangwa ibyago bikomeye. Utuntu duto nitwo tugerageza imico mbonera. Imirimo ya buri munsi yo kwitanga itarimo uburyarya, ikoranywe umunezero n’umutima ushaka, itera Imana kumwenyura. Ntitugomba kubaho ku bwacu ahubwo tubereyeho abandi. Kandi kwiyibagirwa, gushyira imbere abandi, n’umutima utabara, nibyo gusa byadushoboza kugira imibereho y’umugisha. Uko twakwita ku bantu, byaba byoroheje, uko tububashye, bigera kure cyane bikazanira imibereho kunezerwa, kandi kutita kuri ibi na byo bigaragaza ubugome bw’ikiremwamuntu. AA 100.5
Abonye uburyo abashyitsi bakirwaga nabi i Sodomu, Loti yabigize imwe mu nshingano ze zo kubarinda bakinjira, akabakirira iwe mu rugo rwe. Yari yicaye ku irembo ubwo abo bagenzi bazaga bamugana, akibabona, ahagurukira kubasanganira, maze arabapfukamira, yicishije bugufi, arababwira ati, “Ba nyakubahwa, nimuze iwanjye mbacumbikire. ” Itang. 19:2, BII. Bashaka kwanga, baravuga bati, “Oya, turirarira hanze.” Bari bagamije ibintu bibiri ubwo bamusubizaga batyo: kugerageza ukuri kwa Loti no kwerekana ko ntacyo bari bazi cyerekeye imico y’abantu b’i Sodomu, nkaho babonaga ko nta cyo bashobora kuba, babaye bagumye mu nzira nijoro. Igisubizo cyabo cyatumye Loti arushaho kwiyemeza kugumana n’abo bantu ngo badasakizwa n’abagizi ba nabi. Yakomeje kubinginga kugeza ubwo bemeye, bajyana na we mu rugo. AA 101.1
Yari yiringiye guhisha umugambi we abantu b’inzererezi [b’i Sodomu] ubwo yari akiri ku marembo y’umugi, kugira ngo yinjize abo bashyitsi mu nzu iwe abanyujije mu nzira y’ubusamo; ariko gushidikanya kwabo no kuzarira, hamwe no gukomeza kubinginga, byatumye abantu bababona barabitegereza, maze batararyama, haza abantu benshi b’ibyigomeke bagota iyo nzu. Bari itsinda rinini, abasore n’abagabo bakuru bitwaye kimwe bose, bameze nk’abagurumana umuriro w’irari ribi cyane. Mu gihe abo bashyitsi bari bamaze kubaririza ibyerekeye imico y’uwo murwa, kandi Loti amaze kubihanangiriza ngo be gusohoka ngo bajye hanze muri iryo joro, bagiye kumva bumva urusaku rw’ibyo byigomeke, bisaba Loti ngo abyoherereze hanze abo bashyitsi. AA 101.2
Loti yamenye ko naramuka abashotoye bashobora kumena bakinjira mu nzu ye, maze ajya hanze kugira ngo abinginge. Maze aravuga ati, “Bene data, ndabinginze, ntimukore iryo shyano ringana rityo.” Yakoresheje “bene data” ashaka kuvuga abaturanyi be, yizeye ko bamwumvira maze bakagira isoni z’uwo mugambi mubi bari bafite. Ibiri amambu, amagambo ye yabaye nk’usutse amavuta mu muriro. Umujinya wabo wahindutse nk’umuraba uhorera. Bakwennye Loti nk’aho abaciriyeho iteka, ndetse bamutera ubwoba bashaka kumugirira nabi kuruta uko bifuzaga kugenza abo bashyitsi. Baramuhutaza bashaka gusingira urugi, kandi bajyaga kumutanyaguza iyo abamarayika b’Imana batabamukiza. Izo ntumwa ziturutse mu ijuru, “zisingira Loti, zimwinjiza mu nzu, maze zikinga urugi.” Ibyakurikiyeho byerekanaga abashyitsi yari yacumbikiye abo aribo. “Bateza ubuhumyi ba bantu bari bagose inzu, ari abasore n’abasaza; ntibashobora kubona umuryango.” Iyo badafatwa n’ubuhumyi bwikubye inshuro ebyiri, kandi ngo bagire n’ imitima yinangiye, igihano Imana yari ibahaye cyajyaga gutuma batinya, maze bakazibukira ibibi bakoraga. Iryo joro rya nyuma nta byaha bikabije byariranze bihwanye nk’ibyaranze amajoro menshi yaribanjirije; ariko imbabazi basuzuguye igihe kirekire, noneho zari zirangiye. Abaturage ba Sodomu bari bageze aho Imana itakibasha kubihanganira - “bari ku rugabano rwo kwihangana kw’Imana n’umujinya wayo.” Umuriro wo guhora kw’Imana wendaga gukongezwa muri icyo kibaya cy’i Sidimu. AA 101.3
Abamarayika bahishuriye Loti umugambi w’urugendo rwabo: “Tugiye kurimbura aha hantu kuko gutaka kw’abaharega kwagwiriye imbere y’Uwiteka, kandi Uwiteka yadutumye kuharimbura.” Abo bashyitsi Loti yari yagerageje kurwanaho, noneho ni bo bamusezeranyije kumurinda, kandi bagakiza abo umuryango we bose bagombaga guhungana bakava muri uwo mudugudu w’inkozi z’ibibi. Icyo gitero cyari cyasubiranyemo kirananirwa maze kiragenda, maze Loti arasohoka ajya kuburira abana be. Abasubirira mu magambo yabwiwe n’abamarayika ati, “Nimuhaguruke muve aha hantu, kuko Uwiteka agiye kurimbura uyu mudugudu.” Ahubwo babaye nk’abamukwena. Barisekeye bavuga ngo afite ubwoba budafite aho bushingiye. Abakobwa be bari barahinduwe n’abagabo babo. Babonaga aho hantu habamereye neza bihagije. Nta kimenyetso kigaragaza ibyo byago babonaga. Ibintu byose byari kuri gahunda nk’uko bisanzwe. Bari bafite ubutunzi bwinshi cyane, kandi ntibashoboraga kwemera ko Sodomu nziza cyane ibasha kurimburwa. AA 102.1
Loti yasubiye imuhira afite agahinda, maze abatekerereza uko bamunaniye. N’uko abamarayika bamubwira guhagurukana mu mudugudu umugore we n’abakobwa be babiri bari bakiri iwe. Ariko Loti arazarira. N’ubwo yahangayikishwaga n’ibikorwa by’ubugome byakorwaga buri munsi, ntiyari azi neza ibiteye isoni byakorerwaga muri uwo mudugudu mubi. Ntiyamenye neza ko byari ngombwa yuko Imana ihacira ho iteka kugira ngo ikureho icyaha. Bamwe mu bana be bagumye i Sodomu, maze umugore we yanga kugenda batajyanye. Igitekerezo cyo gusiga abo yakundaga cyane mu isi gisa nk’aho kigiye kumucogoza. Byari bikomeye gusiga urugo rwe rwari rumeze neza cyane n’ubutunzi bwe bwose yari yarakoreye mu mibereho ye yose, maze akagenda akaba inzererezi itagize icyo ifite. Ateshejwe ubwenge n’agahinda, abunza imitima, ashaka kugaruka. Ariko iyo abamarayika batahaba, bose bajyaga kurimbukira I Sodomu. N’uko izo ntumwa zari zivuye mu ijuru zibafata amaboko we n’umugore we n’abakobwa be babiri zibasohora mu mudugudu. AA 102.2
Abamarayika babasize aho, maze bagaruka I Sodomu kurangiza umurimo wo kurimbura. Uwo Aburahamu yari yarasenze- yari hafi ya Loti. Mu midugudu yose y’icyo kibaya, ndetse n’abantu cumi bakiranuka ntibari bahabonetse. Ariko ku bwo gusubiza amashengesho y’umukurambere Aburahamu, umuntu umwe wubahaga Imana yaruwe muri iryo rimbukiro. Itegeko ryatanganywe imbaraga iteye ubwoba: “Hunga udapfa; nturebe inyuma, kandi ntutinde utararangiza iki kibaya; hungira ku musozi, kugira ngo udashya.” Gushidikanya cyangwa kuzarira byari bibi cyane. Kureba gato uwo mudugudu, gutinda umwanya muto, bicuza igitumye basiga urugo rwiza nk’ urwo, byajyaga kubaviramo urupfu. Umujinya w’iteka ry’Imana wari utegereje gusa ko izo mpezamajyo zibanza zigahunga. AA 102.3
Ariko Loti, ashobewe kandi afite ubwoba bwinshi, abinginga ababwira ko atabashije gukora ibyo ategetswe, kugira ngo ibyo bibi bitamugeraho maze agapfa. Ku bwo gutura muri uwo mudugudu wari wuzuyemo gukiranirwa, hagati y’abatizera, kwizera kwe kwari kwaragabanutse. Umwami w’ijuru yari ku ruhande rwe, ariko atakambira gukiza ubugingo bwe, nk’aho Imana yari yaragaragaje uburinzi n’urukundo bimeze gutyo, itari igikomeje kumurinda. Yari akwiriye kwirundurira wese mu maboko y’iyo Ntumwa y’Imana, akegurira ubushake n’ubugingo bye mu biganza by’Uwiteka, atarinze gushidikanya cyangwa kubaza. Ariko nk’uko abandi bose bajya babigenza, yagerageje kwicurira imigambi: “Dore uriya mudugudu ni wo uri bugufi bwo guhungirwaho, kandi ni muto: reka nywuhungiremo, ubugingo bwanjye bukire.” Uwo mudugudu yashakaga guhungiramo wari Bela, nyuma uza kwitwa Sowari. Sowari ntihari kure y’i Sodomu, kandi na ho hari huzuye ubugizi bwa nabi hagomba kurimbuka. Ariko Loti asaba yuko ho harokoka, kuko cyari ikintu gito yari asabye; maze icyifuzo cye kirumvirwa. Uwiteka yamwijeje atya ati “Dore ku byo uvuze ibyo, nkwemereye kutarimbura umudugudu uvuze.” Mbega ukuntu imbabazi Imana igirira ibiremwa byahabye zitagira akagero! AA 102.4
Yongera kubwirwa kugira bwangu, kuko umujinya wari ugiye gutera ariko ugomba gutindaho akanya gato. Ariko umwe mu mpunzi arahindukira areba uwo mudugudu urimbuka, maze ahinduka urwibutso rw’iteka ry’Imana. Iyo Loti ubwe atagaragaza gushidikanya ku mvira imiburo y’abamarayiaka, maze agahita ahungira ku misozi nta jambo na rimwe avuze ry’urwitwazo, n’umugore we yajyaga kurokoka. Urugero rwa Loti rwajyaga kumukiza icyaha cyamuhitanye. Ariko kuzarira kwa Loti kwatumye na we ajenjeka ijambo ry’imiburo y’Imana. N’ubwo ku mubiri yari mu kibaya, ariko umutima we wari wasigaye i Sodomu, maze arimbukana na yo. Yigometse ku Mana kuko iteka ryayo ryacirwaga ku bintu bye n’abana be bari barimbutse. Nyamara n’ubwo yari agize amahirwe yo kuvanwa mu mudugudu w’irimbukiro, yumvise ahanwe bikomeye kuko ubutunzi bwose yari yarakoreye imyaka n’imyaka yagombaga kubureka bukarimburwa. Aho gushimira Imana byimazeyo ko arokotse, yihaye kureba inyuma yifuza kuba nk’abirengagije imiburo y’Imana. Icyaha cye cyamweretse ko atari akwiriye ubugingo, kuko atiyumvagamo ko bukwiye kurokoka. AA 103.1
Dukwiriye kwitondera uburyo dufata uko twishakiye, ubuntu bw’Imana yaduteganyirije kubwo agakiza kacu. Hari Abakristo bavuga ngo, ‘Sinitaye ku gukizwa keretse mugenzi wanjye n’abana banjye bakijijwe.” Bumva ko ijuru ritaba ijuru abo bakunda cyane badahari. Ariko se abameze batyo baba bibagiwe yuko urukundo no kuba indahemuka bagirira Umuremyi n’Umukiza wabo ari byo bibahuza na we mu buryo bukomeye? Mbese tuzanga Uinukiza wacu kuko inshuti zacu zamwanze? Iryo rarika ry’imbabazi ni irya bose; kandi kuko se niba inshuti zacu zirengagije ukwinginga k’urukundo rw’Umukiza, ese natwe tumutere umugongo? Gucungura umuntu birahenze. Kristo yatanze ikiguzi kitagira akagero kugira ngo dukizwe, kandi nta we uzi agaciro kacyo uzasuzugura imbabazi z’Imana ngo n’uko abandi bahisemo kubikora. Kuba abandi batita ku byo ibabwira, byari bikwiriye kurushaho kudukangurira kuyinambaho, kugira ngo twubahe Imana ubwacu, kandi tuyobore abo dushoboye bose ku kwemera urukundo Rwayo. AA 103.2
“Izuba ryavuye ku isi ubwo Loti yageraga i Sowari.” Imirasire y’izuba ya mu gitondo yasaga nkaho yerekana uburumbuke n’amahoro gusa muri iyo midugudu y’icyo kibaya. Urujya n’uruza ruratangira aho mu mudugudu; abantu banyuranagamo mu nzira zitari zimwe, bashakisha imirimo cyangwa kwinezeza muri uwo munsi. Abakwe ba Loti bahinduye urwamenyo ubwoba nimiburo by’umusaza wagaragaraga nk’ ufite ubwenge buke bunaniwe. Muri ako kanya batiteguye, haza umuraba mwinshi wahindaga nk’inkuba mu kirere kitagira agacu. Uwiteka agusha amazuku n’umuriro bivuye mu ijuru, atsemba iyo mijyi n’abayituyemo bose n’ikibaya cyose, b’ibimera byaho byose; ingoro n’insengero, amazu y’agaciro kanini, imirima y ‘uburabyo n’iy’imizabibu, byose bitsembanwa n’abantu benshi binezezaga gusa ndetse akaba ari bo bari baraye batutse intumwa z’Imana. Umwotsi w’uko gushya wazamukaga usa nk’uw’itanura rinini cyane. Maze ikibaya cyiza cy’i Sidimu gihinduka umusaka, ahantu h’ikidaturwa - kibera abantu b’ibihe byose akabarore ko nta kabuza Imana izaciraho iteka uwica amategeko. AA 103.3
Umuriro wakongoye imidugudu yo mu ri icyo kibaya yatanze umuburo muri iki gihe cyacu. Twigishwa isomo riteye ubwoba kandi rikomeye rivuga ko niba imbabazi z’Imana zihanganira uwacumuye igihe kirekire, hari iherezo ry’uko umuntu atazakomeza gukora icyaha. Iyo iryo herezo rigeze, niho imbabazi zikurwaho, maze guca imanza bigatangira. AA 104.1
Umucunguzi w’isi ahamya ko hari ibyaha bikabije kuruta ibyarimbuje Sodomu na Gomora. Abumva kurarika k’ubutumwa bwiza bubahamagarira abanyabyaha kwihana, ntibabyiteho, barusha icyaha abantu bari batuye i Sidimu. Nanone kandi, icyaha kiruta ibindi kiri kubavuga ko bazi Imana kandi ko bubahiriza amategeko yayo, nyamara bagahakanisha Kristo imico yabo n’imibereho yabo ya buri munsi. Dukurikije umuburo w’Umukiza, ibyabaye kuri Sodomu ni akabarore, atari kubakora ibyaha bigaragara gusa, ahubwo n’abakerensa bose umucyo n’amahirwe byavuye mu ijuru. AA 104.2
Umuhamya w’Ukuri abwira itorerorya Efeso ati, “Icyakora mfite icyo nkugaya, ni uko waretse urukundo rwawe rwa mbere. Nuko rero wibuke aho wavuye ukagwa, maze wihane, wongere gukora uko wakoraga mbere. Nibitaba bityo, nzaza aho uri, nkure itara ryawe aho riteretse niba utihannye.”Ibyahishuwe 2:4,5. Umukiza ahora ategereje abakira urukundo n’imbabazi bye, afite impuhwe ziruta izo umubyeyi wo ku isi agirira umwana we wararagiye, akaba arimo kubabazwa. Ararangurura abwira uwahabye ati, “Nimungarukire, nanjye ndabagarukira...” Malaki 3:7. Ariko niba impabe ikomeje kwanga kwitaba iryo jwi ry’impuhwe, urukundo rutangaje, amaherezo azahezwa mu mwijima. Umutima umaze igihe kirekire utita ku mbabazi z’Imana, winangirira mu byaha, maze ukaba utagishoboye gukoreshwa n’ubuntu bw’Imana. Igiteye ubwoba ni uko uwo mutima uzarimbuka kuko kwinginga k’Umukiza kuzagira igiher guhamya ngo “bihambiriye ku bigirwamana: nimubihorere.” Hoseya 4:17. Imidugudu yo mu kibaya yari kuzihanganirwa ku munsi w’amateka kuruta uko kwihanganira abantu bamenye urukundo rwa Kristo, nyamara bakanga bagahindukirira ibinezeza byo mu isi y’ibyaha. AA 104.3
Wowe urimo gukerensa imbabazi wahawe, tekereza ku rutonde rw’abo mutavuga rumwe bari mu bitabo byo mu ijuru; kuko hari inzibutso zerekeye gukiranirwa kw’amahanga, ukw’imiryango, n’ukw’umuntu wese. Imana ishobora kwihangana igihe kirekire, ariko ibyandikwa bigakomeza kwandikwa, kandi irarika ryo kwihana, n’imbabazi bishobora gutangwa; ariko igihe kizagera ubwo bizaba birangiye; ubwo umutima w’umuntu uzaba wamaze gufata umwanzuro; igihe guhitamo kwa buri muntu kuzerekana iherezo rye. Nibwo ikimenyetso kizatangwa kugira ngo iteka ryaciwe risohozwe. AA 104.4
Hari impamvu ituma abanyadini b’iki gihe baburirwa. Imbabazi z’Imana zarakerenshejwe. Abantu batabarika bahinyura amategeko y’Uwiteka, “kuko inyigisho bigisha ari amategeko y’abantu.” Matayo 15:9. Mu matorero menshi harimo ubuhemu, si uguhemuka nkuko iryo jambo risobanurwa- ahubwo ni uguhakana Bibiliya ku mugaragaro, ariko ni ubuhemu bushingiye ku bukristo, kuko bukerensa kwizera kuvugwa muri Bibiliya nkuko Imana yabihishuye. Kuramya nyakuri no kubaho bisingiza Imana byabaye kuzuza umuhango. Ku bw’ iyo mpamvu,ubuhakanyi no gutezuka ku Mana biriganje. Kristo yaravuze ati, “Nk’uko byari biri mu minsi ya Loti.. . . ni nako bizamera, umunsi Umwana w ‘Umuntu azabonekeraho.”Luka 17:28,30. Ibibaho buri munsi bigaragaza ko ibyo yavuze biri hafi gusohora. Isi irihuta igana ku irimbukiro. Bidatinze, iteka ry’Imana rigiye kwigaragaza, kandi icyaha n’abanyabyaha bazashiraho. AA 105.1
Umukiza wacu yaravuze ati, “Ariko mwirinde, imitima yanyu ye kuremererwa n’ivutu no gusinda n’amaganya y’iyi si, uwo munsi ukazabatungura, kuko uzatungura abantu bose bari mu isi yose, umeze nk’umutego” abahora bashakisha iby’iy’isi bose. “N’uko rero mujye muba maso, musenge iminsi yose, kugira ngo mubone kurokoka ibyo byose byenda kubaho, no guhagarara imbere y’Umwana w’umuntu.” Luka 21:34-36. AA 105.2
Mbere yo kurimbura Sodomu, Imana yoherereje Loti uhutumwa ngo, “Hunga udapfa, nturebe inyuma cyangwa ngo utinde mu kibaya; hungira ku musozi, kugira ngo udapfa.” Iryo jwi ry’imbuzi ni naryo intumwa za Kristo zumvise mbere y’uko Yerusalemu irimburwa:“Ariko, ubwo muzabona i Yerusalemu hagoswe n ‘ingabo, muzamenya ko kurimbuka kwaho kwenda gusohora. Icyo gihe abazaba ban i Yudaya bazahungire ku misozi miremire.” Luka 21:20,21. Ntibakwiriye gutindiganya ngo bagire icyo baramira mu byo batunze, ahubwo bakwiriye kwihutira guhunga. AA 105.3
Habayeho gusohoka, biyemeje gutandukana n’inkozi z’ibibi, bahunga ngo bakize ubugingo. Nk’uko byabaye mu minsi ya Nowa; no mu gihe cya Loti; ni nako byabaye mu gihe cy’intumwa Yerusalemu igiye kurimbuka; kandi ni ko bizaba mu minsi iheruka. Na none ijwi ry’Imana rirumvikana rifite ubutumwa bw’umuburo, ryingingira abantu bayo kwitandukanya no gukiranirwa kwiganje. AA 105.4
Kwangirika n’ubuhakanyi byo mu minsi iheruka bizaba biri ku banyedini, byeretswe umuhanuzi Yohana mu nzozi zivuga ku bya Babuloni, “...wa mudugudu ukomeye, utegeka abami bo mu isi.” Ibyahishuwe 17:18. Mbere y’uko urimburwa, mu ijuru hazaturuka ijwi rihamagara riti “Bwoko bwanjye, nimuwusohokemo, kugira ngo mwe gufatanya n’ibyaha byawo, mwe guhabwa no ku byago byawo.”Ibyahishuwe 18:.4. Nk’uko byagenze mu minsi ya Nowa na Loti, hagomba kuba itandukaniro hagati y’icyaha n’abanyabyaha. Ntabwo iby’Imana bikwiye kwivanga n’iby’isi, nta gusubira inyuma gutwara ubutunzi bw’isi. “Ntimubasha gukorera Imana na mamomi.” Matayo 6:24. AA 105.5
Nk’uko byari bimeze ku batuye i Sidimu, abantu bararota uburumbuke n’amahoro.”Hunga udapfa”, niwo muburo uturutse kuri marayika w’Imana; nyamara hari andi majwi yumvikana avuga ngo ” mwikuka umutima, nta mpamvu y’intabaza.” Benshi baravuga bati, “Amahoro n’umutekano,” igihe ijuru ryo ritangaza ko umunyabaha yenda kurimbuka. Iraye iriburinbuke, imidugudu y’icyo kibaya yahugiye mu kwinezeza maze yerekana ko iyo miburo y’intumwa y’Imana nta bwoba ibateye; ariko abo bakobanyi bashiriye mu muriro; kuko iryo joro, urugi rw’imbabazi rwakinzwe burundu rukingirana abaturage b’i Sodomu batagiraga icyo bitaho. Imana ntizemera ko abantu bahora bayikoba. “Dore umunsi w’Uhoraho uraje, ni umunsi uteye ubwoba wuzuye uburakari n’umujinya, igihugu kizarimburwa, abanyabyaha bagituyemo bazatsembwa.” Yesaya 13:9. Umugabane munini w’abatuye isi uzanga imbabazi z’Imana, maze barimbuke buheriheri. Ariko abazumvira imiburo bazatura “mu rwihisho rw’Isumbabyose,” kandi bazahama “mu gicucu cy’Ishobora byose.” Ukuri kwayo kuzababera ingabo ibakingira. Kuko ari isezerano kuri bo ko “baziturwa kurama banyurwe, kandi bazahabwa agakiza kayo.” Zaburi 91:1,4,16. AA 106.1
Loti yatuye igihe gito i Sowari. Gukiranirwa kwaho kwabaye nk’ukw’i Sodomu, maze atinya kuhaguma, kuko uwo mudugudu wari ugiye kurimbuka. Hadashize igihe kirekire, Sowari irakongoka nk’uko Imana yari yabigennye. Loti yerekeza mu misozi, maze atura mu buvumo, kugira ngo yihishe ibintu byose yatinyaga ko byagira icyo bitwara umuryango we, bikomotse ku bugome bw’uwo murwa. Ariko umuvumo w’i Sodomu wamukurikiranyeyo. Imyifatire mibi y’abakobwa be yari ingaruka yo kubana n’inkozi z’ibibi z’aho hantu hari habi cyane. Kwangirika kwaho kwanduje imico mbonera y’abo bakobwa, kuburyo batari bagishobora gutandukanya ikibi n’icyiza. Urubyaro rwa Loti rwonyine, aribo Bamowabu,n’Abamoni, bari babi cyane, kandi barabaye ubwoko busenga ibigirwamana, bigomeka ku Mana maze baba abanzi bakomeye b’ubwoko bwayo. AA 106.2
Mbega itandukaniro rihabanye cyane ry’ubuzima bwa Loti n’ubwa Aburahamu! Igihe bagendanaga, batambira ku gicaniro kimwe, baturanye mu mahema; ariko se nigute habayeho itandukaniro rikabije! Loti yari yarahisemo Sodomu kubera ibinezeza n’inyungu byaho. Arekeye Aburahamu ibicaniro bye n’ibitambo bya buri munsi yatambiraga Imana, yemereye abana be gufatanya n’ubwoko bwangiritse kandi busenga ibigirwamana; nyamara we akomeza kubaha Imana mu mutima we, kuko Ibyanditswe bihamya ko yari ‘umukiranutsi”; umutima we ukiranuka wamuteraga kurinda amatwi ye ibiganiro bipfuye bya buri gihe, kandi ugatuma ativanga mu rugomo n’ubwicanyi kuko atari ashoboye kubibuza kubaho. Amaherezo yarakijijwe, “nk’umushimu ukuwe mu muriro,” ariko nta butunzi yari asigaranye, yari yarapfushije umugore we n’abana be, yagumye mu buvumo, nk’inyamaswa y’i gasozi, avugwa nabi mu zabukuru, kandi ntiyasigiye isi ubwoko bw’abakiranutsi, ahubwo yari amahanga abiri yamukomotseho yasengaga ibigirwamana, akanga Imana kandi akarwanya abantu bayo, kugeza ubwo, igikombe cyabo cyo gukiranirwa cyuzura, maze bararimburwa. Mbega ngo intambwe imwe y’ubupfapfa iragira ingaruka ziteye ubwoba! AA 106.3
Umunyabwenge yaravuga ati, “Ntukarushywe no gushaka ubutunzi; bene ibyo bitekerezo ubyivanemo.” Urarikira indamu ateza urugo rwe imidugararo. Intumwa Pawulo aravuga ati, .kuko abifuza kuba abatunzi bagwa mu moshya no mu mutego no mu irari ryinshi ry’ubupfu ryangiza, rikaroha abantu mu bibahenebereza bikabarimbuza.” Imigani 23:4; 15:27; 1Timotayo 6:9. AA 106.4
Ubwo Loti yageraga i Sodomu, yari yiteguye byimazeyo kwirinda gukiranirwa no gutegeka ab’inzu ye kumukurikiza. Ariko ntiyabishobora. Kwangirika kwaho kwagieze ingaruka zikomeye ku kwizera kwe, kandi kuba abana be bari bifatanyije cyane n’abaturage ba Sodomu, byatumye ibyifuzo bye bigendana n’ibyabo. Iingaruka turazibona. AA 107.1
Benshi baracyakora ikosa nk’iri. Mu guhitamo aho batura, bita cyane ku nyungu z’igihe gito aho kwita kubyo umwuka n’ingaruka z’abaturanyi ku miryango yabo. Bahitamo igihugu cyiza kandi kirumbuka, cyangwa bakimukira mu mijyi myiza, bizera ko ariho bazakirira; nyamara abana babo bagoswe n’ibishuko , kandi kenshi na kenshi umushyikirano bagirana udatuma bajya mbere mu by’umwuka no gukuza imico mbonera ikwiye. Imibereho itarangwamo ibya mwuka, kutizera no kutita ku by’idini, ikomoka kenshi ku ruhare rw’ababyeyi. Ingero zo kwigomeka ku babyeyi no ku Mana bihera mu bwana; benshi bomatana n’abahemu n’abatizera, maze bakifatanya n’abanzi b’Imana. AA 107.2
Mu guhitamo aho gutura, Imana iba ishaka ko twita mbere ya byose, ku ngaruka z’ibya mwuka n’ibyo idini, imiryango yacu izakomora ku badukikije. Dushobora kuba ahantu dusa n’abagerageza, kuko benshi badashobora guturana n’abo bashaka; kandi igihe cyose duhamagariwe inshingano, Imana izadushoboza guhagarara tudatwawe, niba tubaye maso kandi dusenga, twiringiye ubuntu bwa Kristo. Nyamara ntidukwiriye kwishyira ibigeragezo twibwira ko dukuza imico yacu ya Gikristo. Iighe twijyanye mu by’isi no mu kutizera ku bushake bwacu, tubabaza Imana kandi tukirukana abamarayika baziranenge mu ngo zacu. AA 107.3
Abashyira abana babo mu butunzi bw’isi kandi bakumva bibubahishije kubera inyungu zabo, ku iherezo bazasanga barahombye biteye ubwoba. Nka Loti, benshi bashobora kubona abana babo barimbuka, ariko ugasanga bagerageza kwikiriza ubugingo bwabo gusa. Imihati yose bagize mu mibereho yabo iba ipfuye ubusa; imibereho yabo iba ibabaje. Iyo baza kwimenyereza ubwenge nyakuri, abana babo bajyaga kutirundurira mu bukire bw’ isi, ariko bakaba bizeye kuzaragwa ubugingo buhoraho. AA 107.4
Umurage Imana yasezeraniye abantu bayo ntabwo uri muri iyi si. Aburahamu nta gakondo yari afite mu isi, habe ngo imuhe n’ahangana urwara. » Ibyakozwe n’Intumwa 7:5. Yari atunze ibintu by’agaciro, kandi yabikoreshaga mu guhesha Imana ikuzo no kugirira neza bagenzi be; ariko ntiyigeze abona iyi si nka gakondo ye. Imana yamuhamagariye gusiga bene wabo basengaga ibigirwamana, imuha isezerano ryo kuzahabwa igihugu cya Kanaani ho gakondo ihoraho; nyamara yaba we, yaba umuhungu we, yaba n’abuzukuru be, nta n’umwe yahawe Kanaani. Igihe yifuzaga aho yazashyingurwa, yagombaga kuhagura n’Abanyakanaani. Gakondo ye muri icyo gihugu cy’Isezerano yabaye ubuvumo bwari bukorogoshowe mu rutare i Makipela. AA 107.5
Ariko ijambo ry’Imana ntiryaheze,; nta n’ubwo ryasohorejwe mu gihe Abayuda bari batuye i Kanaani. ” Kuri Aburahamu no ku rubyaro rwe nibo bagiriwe isezerano. » Abagalatiya 3:16. Aburahamu ubwe yagombaga kugabana n’abandi uwo murage. Gusohozwa ku isezerano ry’Imana gushobora gusa n’ukwatinze kuko « ku Mana, umunsi umwe ni nk’imyaka igihumbi, kandi imyaka igihumbi ni nk’umunsi umwe » 2 Petero 3:8; rishobora kugaragara nk’iritinze; ariko igihe gikwiriye gisohoye « rizaza nta gushidikanya, kandi ntirizatinda. » Habakuki 2:3. Aburahamu n’urubyaro rwe ntibahawe gusa igihugu cya Kanaani, ahubwo barazwe isi yose. Intumwa iravuga iti,’Imana yasezeranyije Aburahamu ko we cyangwa urubyaro rwe bazahabwa isi ho umunani. Ntiyahawe iryo sezerano kubera ko yumviye Amategeko y’Imana, ahubwo ni ubutungane bwe buvuye ku kuyizera. » Abaroma 4:13. Kandi na Bibiliya yigisha itanyuze ku ruhande ko amasezerano yahawe Aburahamu yasohorejwe muri Kristo. Aba Kristo bose ni ‘urubyaro rw’Aburahamu, kandi ni abaragwa b’ibyasezeranyijwe’ — abaragwa b’umurage utabora, kandi utabasha kwangirika no gushiraho » - ubwo isi izaba imaze gukizwa umuvumo w’icyaha. Abagalatiya 3:29; 1Petero 1:4. Naho « ubwami n’ubutware, n’icyubahiro cy’ubwami bwose bwo ku isi bizahabwa imbaga y’intore z’Isumbabyose. Ubwami bwayo buzahoraho iteka, abategetsi bose bazajya bayumvira’, ‘kandi abanyambabazi nibo bazaragwa isi; maze basabwe n’amahoro. Daniel 7:27; Zaburi 37:11. AA 108.1
Imana yeretse Aburahamu uko uwo murage uhoraho uzaba umeze, maze kubwo ibyo byiringiro, arawishimira. « Kwizera ni ko kwatumye aba umusuhuke mu gihugu yasezeranyijwe, akaba nk’umushyitsi muri cyo, akabana mu mahema na Isaka na Yakobo, abaraganywe na we ibyo byasezeranyijwe; kuko yategerezaga umudugudu wubatswe ku mfatiro, uwo Imana yubatse, ikawurema.” Tugomba gutura nk’abasuhuke ndetse tukaba nk’abashyitsi hano niba tuzabona “...gakondo irusha icyo gihugu kuba cyiza, ni yo yo mu ijuru.” Abaheburayo 11:9,10. AA 108.2
No ku rubyaro rwa Aburahamu byanditswe ngo: “Abo bose bapfuye bagifitiye Imana icyizere. Bari batarahabwa ibyo yabasezeranyije, icyakora babireberaga kure bakabyishimira. Bemeraga ku mugaragaro ko ari abashyitsi n’abagenzi kuri iyi si.” Umurongo wa 13. Tugomba guhora turi abagenzi n’abashyitsi hano niba dutegereje kuzabona “igihugu kirutaho kuba cyiza, nta kindi ni mu ijuru.” Umurongo wa 16. Abana ba Aburahamu bazarangamira umurwa yari ategereje kuko, “umwubatsi n’umuremyi wawo ari Imana.” AA 108.3


text:
Hari ibintu usanga abantu barishyiriyeho bavuga ko bituma umuntu akira ibiheri no kugira uruhu rwiza ndetse bigakwira mu bantu bakabifata nk’ukuri kandi ataribyo. Ibyo bintu akenshi iyo bishyizwe ruhu rwo mu maso ushobora gukira ariko ukiteza ibindi bibazo.
Umuti wo koza amenyo
Usanga abantu bamwe iyo barwaye ibiheri bashyiraho umuti wo koza amenyo ngo bikire cyane cyane ku biheri binini. Kuri bamwe birakira bikanuma vuba ariko kuko umuti woza amaenyo utagewe gukoreshwa ku ruhu, haba harimo ibiwugize byinshi uruhu rudashobora kwihanganira.
Niho uzasanga nyunma yo gukira ibiheri uruhu rwumirana cyane. Ni ingenzi rero gukoresha uburyo burndi nko gukubaho tungurusmu kurusha kwimenyereza ko uzajya wisiga umuti wagenewe koza amenyo.
Amazi ashyushye
Ubusanzwe ku mubiri amazi ashyushye ni meza kuko atuma imitsi ikora neza n’umuntu akumva aruhutse neza. Gusa ku ruhu rwo mu maso ho aya mazi ashobora kukwangiza kuko yatuma uruhu rubura amazi rukumirana. Ibyo bitandukanye no kwiyuka ukoresheje amazi ashyushye kuko byo bizibura utwenge tw’uruhu.
Amavuta yagenewe gusigwa ahandi
Abantu bamwe bafata amavuta yagenwe kwisiga ahandi ku ruhu nko ku mubiri usanzwe no mu mutwe bakayakoresha no mu maso. Mu maso yagomba kugira amavuta yaho yihariye ajyanye n’imiterere y’uruhu rwaho. Si byiza kuba wafata amavuta yagenwe koroshya intoki n’ibirenge ngo uyasige mu maso ushaka ko naho horoha. Uruhu rwo ku birenge ruba rutandukanye cyane n’uwo mu maso. Ntabwo rero bigamba gukoresha amavuta amwe mu gukemura ikibazo runaka.
Ibi bintu bitatu usanga abenshi babyibeshyaho bakab ababikoresha mu kwivura ibibazo bafite ku ruhu rwo mu maso. Kuri bamwe bashobor ano gukira ariko bikaba byateza izindi ngaruka ku ruhu. Ni ingenzi rero kwitonder aibintu bakubwiye ng nawe wumve ko uzahita ubisiga mu maso.
Refe:www.fyola.com


text:
Miss Mutoni Balbine hashize iminsi mike yerekeje mu mugi wa Toronto aho yagiye gukomereza amashuri ye akaba rero mu rwego rwo gukomeza kuba hafi abafana be agenda abagezaho imibereho ye ya hari I Toronto yifashishije imbuga nkoranyambaga.
Ku munsi w’ejo rero akaba yaratunguye abafana be abereka ikibuno cyane mu ifoto yashyizeho gusa yaje kubonako gushyiraho iyo foto gusa bidahagije ko wenda abantu baza bakirebera wenda isura ye ntibite ku kibuno maze niko kobongereraho ubutumwa bugiraa buti : “Amafoto wee!! Ikibuno kiraha!â€
Balbine ntiyibagiwe no gushimira Imana kuba umukunzi we yageze mu Butaliyani amahoro


text:
Muri iki gihe abantu benshi basigaye batinya gusezerana. Bamwe babigereranya no kwizirika amapingu cyangwa kwizirikaho igisasu.
Aho kubibona utyo, wagombye kumva ko isezerano ari nk’igitsika ubwato cyangwa inkingi ya mwamba ishyigikira urugo rwanyu.
Umugore witwa Megan yaravuze ati “mu gihe ugiranye amakimbirane n’uwo mwashakanye, isezerano mwagiranye ribafasha kumva ko gutandukana atari wo muti.
Kuba mwarasezeranye birinda urugo rwanyu, kandi n’iyo havutse ibibazo indahiro mwagiranye ituma mwiyemeza kubikemura.
Reba ingingo igira iti “ Iyemeze kudahemukira uwo mwashakanye .Umwanzuro: Niba ufitanye ibibazo n’uwo mwashakanye, iki ni cyo gihe cyo gukomera ku isezerano mwagiranye aho kwicuza impamvu mwasezeranye.
Ibi ni ibintu 5 wakora kugirango ubashe kugira urugo rwiza:
1.Jya usuzuma imitekerereze yawe.
Ese iyo wibutse ko ugomba kubana akaramata n’uwo mwashakanye, bikubuza amahwemo cyangwa bituma utuza? Ese iyo mugiranye ibibazo, buri gihe utekereza ko umuti ari ukwigendera?
Kugira ngo ukomere ku isezerano wagiranye n’uwo mwashakanye.
wagombye kumva ko muzabana iteka.Ihame rya Bibiliya: Matayo 19:6 .
2.Jya usuzuma ibyagiye bikubaho.
Uko ubona ibirebana no kubana iteka, bishobora kuba biterwa n’ibyo wabonanye ababyeyi bawe. Urugero, umugore witwa Lea yaravuze ati “ababyeyi banjye batanye nkiri muto. Ubwo rero, ibyababayeho bishobora kuba ari byo byangizeho ingaruka,
bigatuma ibyo kubana akaramata ntabishira amakenga.” Icyakora ujye wizera ko ushobora gukora ibitandukanye n’ibyo ababyeyi bawe bakoze.
Ntukumve ko amakosa ababyeyi bawe bakoze nawe uzayakora. Ihame rya Bibiliya: Abagalatiya 6:-5 ).
3.Jya uvuga uziga.
Mu gihe urakaranyije n’uwo mwashakanye mugatongana, ujye wirinda kuvuga amagambo uzicuza, urugero nko kuvuga uti “nzaguta nigendere,” cyangwa ngo “n’i Nyagasambu rirarema.” Amagambo nk’ayo atesha agaciro isezerano mwagiranye.
Aho kugira ngo akemure ikibazo mufitanye atuma mutongana. Aho kuvuga amagambo yicana nk’inkota, ushobora wenda kuvuga uti “yego nakubabaje, ariko twembi twabigizemo uruhare.
Jw.org dukesha iyi nyigisho yakomeje igaragaza wakora kugirango ukemure iki kibazo?”Ihame rya Bibiliya: Imigani 12:18.
4.Jya wereka abandi ko wiyemeje kudahemukira uwo mwashakanye.
Aho ukorera ujye uhashyira ifoto ye, kandi ujye umuvuga neza. Ujye umuterefona buri munsi mu gihe mutari kumwe. Jya ukunda kuvuga uti “twebwe” kandi ukoreshe amagambo nk’aya ngo “jye n’umugore wanjye” cyangwa “jye n’umugabo wanjye.” Nubigenza utyo, uzaba wereka abandi ko mwembi mwiyemeje gukomera ku isezerano mwagiranye.
5.Jya wigira ku bandi.
Jya urebera ku bashakanye bamaranye igihe kandi bakaba babanye neza nubwo bagiye bahura n’ibibazo. Ujye ubabaza uti “isezerano mwagiranye ryo kubana akaramata muribona mute, kandi se ni mu buhe buryo ryabafashije kubana neza?”
Bibiliya igira iti “nk’uko icyuma gityaza ikindi, ni ko n’umuntu atyaza mugenzi we” (Imigani 27:17) . Niba rero uzirikana akamaro k’iryo hame, jya ugisha inama abafite ingo nziza.
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Uyu musore witwa Kendrick yakoze benshi ku mutima nyuma y’urukundo rukomeye yagaragarije umuhanzi Niyo Bosco abwo yatangazaga ko agiye kumuha ijisho rimwe nta gahato ,dore uyu muhanzi afite ubumuga bwo kutabona.
Mu gitondo cyo kuri uyu wa Gatandatu tariki 10 Mata 2021 ni bwo Irene Murindahabi Umujyanama wa Niyo Bosco yashyize kuri Instagram ubutumwa bw’umusore wemeye guha Niyo Bosco ijisho bitewe n’urukundo amukunda. Niyo Bosco ni umuhanzi ufite ubumuga bwo kutabona, akaba yarafashwe n’ubu bumuga ubwo yari afite imyaka 2 y’amavuko. Kuri ubu ari mu bahanzi nyarwanda bakunzwe cyane bitewe n’ijwi ryiza n’ubuhanga buri mu ndirimbo ze n’izo yandikira abandi bahanzi banyuranye.
Ubutumwa bwa Kendrick Kevin bwari bukurikiye ifoto ye, bwashyizwe kuri Instagram na M.Irene buragira buti “Uyu ni we njye kandi niteguye guhita ntanga ijisho rimwe ryanjye nta gahato nkabikora ku bushake nkariha umuhanzi wanjye nkunda Niyo Bosco. Ibi kandi nabitekereje igihe kinini utagira ngo ni umwanzuro mfashe mpubutse. Ubwo rero niwumva kwa muganga bavuze ko byashoboka ko narimuha akareba ntuzatindiganye mu kumpamagara, igihe cyose uzampamagara nzakwitaba. Murakoze”.
Ubwo yashyiraga ubu butumwa ku rukuta rwe rwa Instagram, Irene Murindahabi umujyanama (Manager) wa Niyo Bosco yagize ati “Ibi birandenze what a kind of love Kendrick Kevin akunda Niyo Bosco. Muhungu wanjye, hari abantu bagukunda cyane gutya. Ngize ubwoba sinatekerezaga ko uzakundwa ku rwego umuntu yifuza kuguha ijisho rye kugira ngo murebane. Basi abazi iby’amaso batubwire niba bishoboka.”
Benshi mu babonye ubu butumwa basabiye umugisha uyu musore wemeye gutanga ijisho rye, ati “Imana iguhe umugisha”. Uwitwa Niwe Sandrine yagize ati “Birashoboka ahubwo muzajye kwa muganga”. Umuhanzi Auddy Kelly uri kubarizwa i Burayi yagize ati “Kendrick wubahwe”.


text:
Ubwo Covid-19 yibasiraga isi guhera muri Werurwe 2020, amashuri ni kimwe mu byagizweho ingaruka cyane kuko yahise afungwa n’igihe afunguriwe bikorwa mu bice mu rwego rwo kwirinda.
Minisiteri y’Uburezi yatangaje ko ayo masaha atanu yongerewe ku ngengabihe ya buri cyumweru, agamije kuziba icyo cyuho cy’igihe abanyeshuri bamaze batiga no gufasha abaherutse gutsindwa ibizamini bya Leta kongera kwihugura.
Ingengabihe nshya irimo n’ayo masaha y’inyongera izatangira kubahirizwa mu cyumweru gitaha tariki 11 Ukwakira, ubwo hazaba hafungurwa umwaka mushya w’amashuri 2021/2022.
Mu muhango wo kwizihiza Umunsi Mpuzamahanga wahariwe mwarimu kuri uyu wa 5 Ukwakira 2021, Minisitiri w’Uburezi, Dr Uwamariya Valentine yasabye abarimu gushyira imbaraga mu iyubahirizwa ry’iyo ngengabihe nshya kugira ngo ibyare umusaruro, nkuko The New Times yabitangaje.
Icyakora hari abarimu babyinubiye, bavuga ko bizabongerera akazi kandi basanganywe akazi katoroshye cyane cyane muri ibi bihe bya Covid-19.
Callixte Rwakibibi umwe mu barimu yagize ati “Abarimu basanzwe baremerewe n’akazi ko gukosora no gutegura amasomo, kongeraho aya masaha y’ikirenga bizabagora cyane.”
Yavuze ko abarimu nta munsi w’ikiruhuko wajyaga uboneka mu Cyumweru bazaba bafite, ngo babone uko bita ku miryango yabo n’ibindi bibazo.
Minisitiri Uwamariya yavuze ko ayo masaha yongerewe mu rwego rwo gufasha abanyeshuri bose kwiga bagatsinda, nta kindi kibazo.
Ubusanzwe mu mashuri yigenga, ahenshi amasomo yatangiraga saa mbiri za mu gitondo agasozwa saa kumi z’umugoroba kuva ku wa Mbere kugera ku wa Gatanu. Mu mashuri ya Leta ho bigaga mu byiciro, aho kimwe cyigaga guhera saa moya kugeza saa tanu n’iminota 45, ikindi cyiciro kigatangura saa saba kugeza saa kumi n’iminota 45.
Kugira ngo ayo masaha yongereweho yubahirizwa, hari amashuri ashobora kuzajya yigisha no mu mpera z’icyumweru kugira ngo porogaramu zose zubahirizwe.
source : https://ift.tt/3uKTCk2


text:
Rick Warren ni umupasiteri w’umunyamerika akaba n’umwanditsi w’ibitabo.
Ni nacyo gisobanura impamvu amwe mu masezerano y`Imana asa n`adasohora, amasengesho amwe asa n`adasubizwa, kandi bimwe mu bitubaho bigasa n`akarengane. Ni uko tutari twagera ku ndunduro y`inkuru yacu.
Kugira ngo idutangire twekujya twihambira ku by`isi, Imana yaraturetse ngo tujye duhura n`ibitubangamira n’imibabaro mu buzima, bityo duhorane kwifuza kutazigera gushira igihe tukiri hano mu isi.
Ntago dushobora kunezezwa byuzuye hano ku isi kuko si ko Imana yabiteganije! Isi si bwo buturo bwacu bw’iteka ; twaremewe isi nziza iruta iyi ngiyi. Ntabwo ifi yanezerwa uyituje imusozi,kuko yaremewe kuba mu mazi. Igisiga cya sakabaka ntabwo cyanezerwa ukibujije kuguruka. Ntabwo uzigera unezerwa byimazeyo hano ku isi kuko waremewe kunezezwa n`ibyo uhabona. Uzagira ibihe byo kunezerwa hano ku isi ariko ntahuriro n`ibyo Imana yaguteganyirije hanyuma.
Gusobanukirwa neza ko ubuzima hano ku isi ari icumbi ry`igihe gito byagombye guhindura burundu ibyo ushyira imbere. Ibizagira agaciro mubuzima bw`iteka ni byo byagombye guhabwa umwanya wa mbere iyo uhitamo aho kugendera ku by`igihe gito bishirana n`ubuzima. C.S.Lewis yabivuze neza ngo “Ibizatubaho bizahora ari imburamumaro mu buzima .”
Bibiliya iravuga ngo “ Ntidutambira ibiboneka, ahubwo tureba ku bitaboneka “.Kuko ibiboneka ari iby`igihe gito,na ho ibitaboneka bikaba iby’iteka ryose. Byaba ari ukwibeshya gukomeye wibwiyeko intego y`Imana ku buzima bwawe ari ukugukungahaza ku mutungo cyangwa kukugira icyirangirire nk`uko isi ibitubwira. Ubugingo bwinshi Umwami Yesu yavuze ntaho buhuriye no gukungahara ku butunzi, kandi gukiranukira Imana ntago ari ingwate yo kujya imbere mu kazi cyangwa mu muhamagaro. Ntugahange amaso ku makamba ya hano ku isi, ni ay`igihe gito. Paulo yari umwiringirwa mu murimo we ariko yarangirije ubuzima bwe muri gereza. Yohana umubatiza yari umwiringirwa ariko yaciwe igihanga.
Ibihumbi n`ibihumbi by`abakristo barishwe babahora kubaha Imana, abandi batakaje ibyo bari batunze byose, abandi barangije ubuzima bwabo ntacyo basize inyuma bakwerekana kibaranga. Ariko iherezo ry`ubuzima ku isi si ryo herezo nyakuri!
Mu maso y`Imana, ibihangange byo kwizera si abafite ubutunzi bwinshi, ibihangange, abanyacyubahiro bo muri ubu buzima, ahubwo ni abafata ubuzima ku isi nk`umurimo w`igihe gito bakawukorana ubudahemuka, bategereje igihembo cyabo mu ijuru. Dore uko bibiliya ishushanya inzu y`amafoto y`intwari zo mu bwami bw`Imana
Abo bantu bose b`ibitangaza bapfuye bacyizera. Bari batarahabwa ibyo Imana yasezeranije abantu bayo, ahubwo babiroraga nk’ibiri kure cyane maze bakanezerwa. Ibyo byatumaga bavuga ko bameze nk’abashyitsi n’abimukira mu isi… bashakaga gakondo irusha icyo gihugu kuba nziza ,ari yo yo mu ijuru. Ni cyo gituma Imana idakorwa n’isoni zo kwitwa Imana yabo, kuko yabiteguriye umudugudu’
Igihe cyawe hano ku isi si yo nkuru yuzuye y’ubuzima bwawe. Ugomba gutekereza igihe uzaba ugeze mu ijuru kuko hari ibice bitari byandikwa ku nkuru y’imireho yawe. Bisaba kwizera ngo ushobore kuba ku isi nk’umwimukira.
Hari inkuru yak era abantu bakunze gusubiramo, ivuga iby’umumisiyoneri wari utashye agiye mu kiruhuko cy’izabukuru, aza kwisanga mu bwato bumwe na perezida wa Leta zunze ubumwe za Amerika . Bageze iyo bajya basanga ikivunge cy’abantu, bande ya gisirikare ivuza fanfare, bamsasiye umukeka w’umutuku w’icyubahiro, abanyamakuru n’abanyacyubahiro bose babukereye baje kwakira umukuru w’igihugu mu cyubahiro cye. Misiyoneri amanuka ku bwato nta n’umubonye,agenda ababaye ndetse ashaririwe, atangira kwitotombera Imana. Hanyuma Imana iramwongorera iti ‘Ibuka, mwana wanjye, wowe ntiwari wagera iwanyu’’
Ugikoza ikirenge mu ijuru uzahita wiyamirira uti ‘kuki nataye igihe cyanjye nita ku bintu by’igihe gito?’ Natekerezaga iki? Kuki nataye igihe cyinshi, imbaraga ndetse n’ibitekerezo mpangayikiye ibitazarama?’
Ubuzima nibugukomerera, niwumva ushidikanya bikurenze,cyangwa ugatangira kwibaza niba kubaho kubwa Krisito hariicyo bimaze, ujye wibuka ko utari wagera imuhira. Umunsi wapfuye, ntabwo bazagutwara bakuvana iwanyu, nibwo uzaba ugiye iwanyu.
Ingingo yo kuzirikana: Iyi si si iwacu
Umuronko wo gufata mu mutwe: ‘Ntitureba ku biboneka, ahubwo tureba ku bitaboneka kuko ibiboneka ari iby’igihe gito, naho ibitaboneka bikaba aby’iteka ryose’ 2Abakorinto 4:18
Ikibazo cyo gutekerezaho: Kumenya ko ubuzima hano ku isi ari umurimo w’igihe gito byahindura bite uburyo nsanzwe mbaho muri iki gihe ?


text:
Mu kagali ka Higiro mu Murenge wa Karengera mu karere ka Nyamasheke niho hatangijwe icyumweru cy’ubuzima ku rwego rwaka karere maze ababyeyi basabwa kubyara abo bashoboye kurera kuko ngo kubyara abo udashoboye kurera ariyo ntandaro y’ubukene mu muryango.
Bamwe mu baturage babwiye umunyamakuru wa www.Rwandadailynews.com ko iyo babyaye abana benshi, batabona igihe cyo kubitaho bigatuma basigara inyuma mu majyambere. Mu gihe ababoneje urubyaro bavuga ko imibereho yabo ari myiza
Nyiraminani Daphrose yagize ati:"Njyewe nabyaye abana bacye bituma nshobora kubarihira amashuri. Ubu bamwe barangije kwiga, ni abakozi najye baramfasha."
Ntanyuranya na Mugenzi ufite abana bane ariko akaba avuga ko atangira kubyara yabyaye abana b’indahekana bigatuma ngo atabasha uko bikwiriye. Gusa ngo yaje kuboneza urubyaro ubu afite bucura bwe ufite imyaka itatu kandi afite n’imbaraga zo gukorera abo yabyaye
Umuyobozi w’Akarere ka Nyamasheke wungirije ushinzwe imibereho myiza y’abaturage, Mukamana Claudette avuga ko akarere kashyize imbaraga nyinshi muri gahunda yo kuboneza urubyaro kuko ngo ufite abana benshi udashobora kubakorera bikaba intandaro y’ubukene mu miryango bityo bakaba barafashe ingamba.
Yagize ati"Nubwo hakigaraga ikibazo cy’uko bamwe batabyitabira neza, ubu tumaze kugera kuri 37%. Turateganya ko tuzazamura iyi mibare kuko twabishyize mu mihigo.
Muri iki Cyumweru cy’ubuzima hazakorwa ibikorwa bitandukanye, birimo gahunda yo Kuboneza urubyaro, gukingira n’izindi gahunda zo gusigasira isuku.
Akimana Erneste RDN/Nyamasheke


text:
Ibiribwa byafasha umuntu urwaye inzoka zo mu nda
Yanditswe na MUKAGAHIZI ROSE
Inzoka zo mu nda zibamo amoko atandukanye, akazahaza umuntu ndetse agatuma agubwa nabi mu buzima bwe bwa buri munsi. Ibyiza ni ukuzisuzumisha nibura rimwe mu gihembwe nkuko Dr Musabende Marcellin, uvura indwara zo mu mubiri mu bitaro bya CHUK yabitangarije Imvaho Nshya.
Bimwe mu biribwa bishobora gufasha umuntu ufite ikibazo k’inzoka zo mu nda, nubwo atari wo muti, kuko umuntu agomba kwivuza kwa muganga kugira ngo azikire.
Nkuko tubikesha igitabo Guide de la vie familial, umuntu ufite ikibazo k’inzoka ya Ogiziyire agomba kwihatira ibiribwa byiganjemo tungurusumu zivanze n’amavuta ya Elayo ndetse ibyo byongewemo inyanya byaba byiza kurushaho. Muri rusange, izo nzoka zishobora no kuvurwa hakoreshejwe Timu (thym).
Ku birebana n’umwana urwaye inzoka, agomba kuvurwa neza, kandi agakurikiranirwa hafi kugira ngo atiyanduza. Ni muri urwo rwego ari ngombwa kujya ababyeyi baca inzara z’umwana zikiri nto, ntibatume zikura. Ni ngombwa ko kandi umwana yambikwa imyambaro imubuza kwishimagura mu kibuno, nk’udusarubeti dufunze amaboko tugahisha n’utuganza tw’umwana, kandi buri gihe mbere yo kumugaburira, akaba ari ngombwa kumwoza intoki n’inzara hakoreshejwe uburoso cyangwa ikindi kintu cyabigenewe nk’isabuni yica udukoko dutera indwara.
Ikindi ni uko umwana urwaye inzoka, buri gihe amaze kwituma, ari byiza kumusukura neza mu kibuno nk’uko bigarukwaho mu gitabo Guide de la vie familiale.
Muri iki gitabo bakomeza bavuga ku burwayi buterwa n’inzoka za Ogiziyire, aho bemeza ko izi nzoka na none zikunze kwitwa indwara y’intoki zanduye. Iyo umwana azirwaye, akunze kwishimagura mu kibuno, kwikuba cyane ku mazuru, kugira umunaniro, kurakara ubusa, kubura ibitotsi, kugira imivurungano mu mikorere y’igifu n’amara ndetse akabura ubushake bwo kurya. Ku mwana uzirwaye, ni ngombwa kumwuhagira kenshi kandi neza, guhinduranya kenshi ibyambarwa, ibiryamirwa ndetse n’imyambaro araramo. Kwambika umwana umwambaro wo kuraramo ufatanye hose upfutse umubiri wose uhereye ku birenge n’intoki ukageza hejuru, kugira ngo abure uko yishimagura, akaryama ku buriri bwa wenyine, hakabaho isuku ihagije y’ibiribwa n’iy’intoki.
Hari n’ibimera byakoreshwa mu kwirinda izindi nzoka zo mu nda nka teniya, ankelisitome. Ibyo biribwa birimo tungurusumu, amashu, inkeri, timu, n’ibindi nka balsamine, camomille romaine, chénopode, gentiane, géranium, santoline, tanaisie, thymol. Ku nkeri zo zikoreshwa kare mu museso nta kindi umuntu yari yafata, umuntu akazirya inshuro 3 zitandukanijwe n’iminota mirongo itatu, afata garama 500 (inusu y’ikilo 1) y’inkeri zitashyizwemo isukari. Kwirinda ikindi kiribwa cyose kugeza nibura saa sita.
Hashobora no gukoreshwa igitunguru. Uretse ibyo, amashu na yo ashobora kwifashishwa. Icya kabiri k’ikirahuri cyangwa se ikirahuri cyose cy’umutobe w’amashu (ku mwana ni ugufata garama 20 kugeza 30. Umuntu urwaye agomba kubinywa mu museso (azindutse) nta kindi yari yasamura; bigakorwa mu minsi 3 ikurikiranye ndetse bigasubirwamo buri mezi 3 cyangwa 4. Mu bindi, umuntu ashobora gukoresha muri ubwo burwayi, harimo indimu kuko zikoreshwa nk’uko amashu ategurwa.
Mu kiganiro n’Imvaho Nshya, Dr. Musabende yavuze ko mu rwego rwo kwirinda kwandura inzoka zo mu nda, abantu basabwa kunywa amazi atetse, yashyizwe mu bikoresho bisukuye kandi bipfundikiye, gukaraba intoki mbere na nyuma yo kuva ku musarani, na mbere yo gukora ku biribwa. Hari kandi gupfundikira ibiryo kugira ngo hatajyamo ivumbi n’isazi, gushyushya ibyasigaye mbere yo kubirya, kwambara inkweto no kwituma mu musarani.


text:
Musanze: Imirimo yo kubaka Urwibutso rwa Jenoside rw’Akarere izatangira muri Nzeri
Yanditswe na NGABOYABAHIZI PROTAIS
Ubuyobozi bw’Akarere ka Musanze buratangaza ko mu ntangiriro z’ukwezi kwa Nzeri 2018, hazatangira imirimo yo kubaka Urwibutso rwa Jenoside yakorewe Abatutsi mu 1994 rw’Akarere ka Musanze rujyanye n’igihe, abarokotse Jenoside bakaba bishimiye iyi nkuru.
Magingo aya Inzibutso za Jenoside 3 zo mu karere ka Musanze usanga zitajyanye n’igihe, kuko 2 muri zo zitanasakaye, mu gihe urundi narwo usanga rutujuje ibyangombwa byose, ubuyobozi bw’akarere bukaba buvuga ko bikwiye ko hubakwa urwibutso rumwe ruzashyingurwamo imibiri y’abazize Jenoside yakorewe Abatutsi bagera ku bihumbi 4.
Umuyobozi w’Akarere ka Musanze, Habyarimana Jean Damascene, yagize ati “Kuba rwose akarere katagira urwibutso rugendanye n’igihe, aho imibiri y’abazize Jenoside yakorewe Abatutsi ishobora no kunyagirwa, iki ni ikibazo twahagurukiye kandi kibonwa na buri wese.
Twarangije rero kwishyura amasambu y’abari baturiye urwibutso rwa Busogo, kugira ngo nyine tuzubake urwibutso rufite ibyangombwa bikenewe harimo ibyumba hafi aho, imirimo ikaba izatangira nyuma y’amezi 4, ni muri Nzeri 2018, ubu haracyakorwa inyigo kugira ngo imirimo ibone gutangira”.
Perezida wa Ibuka mu karere ka Musanze, Rwasibo Jean Pierre, avuga ko inkuru yo kubaka uru rwibutso ari nziza cyane, kuko n’ubundi abarokotse Jenoside badashimishwa no kubona ababo bashyinguye ahantu hatabahesha icyubahiro.
Yagize ati “Kuba hagiye kubakwa urwibutso rujyanye n’igihe ni ikintu rwose cyaba ari kiza, kuko urabona nk’iyo tugiye kwibuka imvura iratunyagira, ariko kuba rwubakiwe ni ikintu twishimira, mfite ikizere kandi kuko nta n’ubwo twari tuzi ko twagera aya matariki tugeze aho tugeze aha mu iterambere”.
Biteganyijwe ko imibiri izimurirwa mu rwibutso rwa Busogo ari iri mu rwibutso rwa Muhoza ndetse no mu rwa Kinigi, yose hamwe igera ku bihumbi 4.


text:
Umukobwa wa Nyakubahwa perezida wa Repubulika,Ange Kagame, yinjiye muri gahunda y’ubukangurambaga muri uku kwezi kwahariwe uburere bw’umwana, asangiza ababyeyi uburyo bwo gukuza ubwonko bw’abana babo binyuze mu gukina.
Mu mashusho yashyizwe hanze n’Ishami ry’Umuryango w’Abibumbye ryita ku Bana, Unicef, ishami ry’u Rwanda; uyu mubyeyi yasangije bagenzi be amasomo y’ingenzi bakwiriye kwitaho, yafasha mu mikurire y’ubwonko bw’umwana.
Ange Kagame yavuze ko imyaka ya mbere y’ubuzima bw’umwana ari ingenzi kuko ari yo igena imikurire ye.
Ati “Imyaka ya mbere y’ubuzima bw’umwana ni ingirakamaro kubera ko ibyo ahura na byo n’imibanire ye n’abandi bantu b’ingenzi kuri we, ari bimwe mu bigena imikurire y’ubwonko bwe.”
Yavuze ko ibi birenga gukura gusa, ahubwo bikagira n’ingaruka ku myigire y’umwana. Ati “Uyu musingi wo mu myaka ya mbere kandi ugira ingaruka ku buzima bw’umuntu bwose ari mu myigire, imigenzereze, imiterere ndetse n’ubuzima bwo mu mutwe.”
Mu gufasha abana mu bijyanye n’imikurire y’ubwonko bwabo, Ange Kagame yavuze ko ababyeyi bakwiye kugira umwanya wo gukina n’abana babo kandi bakamenya ko kubikora ari ngombwa.
Ati "Abana bahora bakina kandi bakigira mu mikino. Indi mibanire n’abandi ibafasha mu mikurire, ariko kamere y’umwana ni cyo gikorwa cy’ibanze, birumvikana ko niba umwana atabonye indyo yuzuye, cyangwa akaba adafite ubuzima, bizamugora gukina."
"Umwana atangira gukina akivuka. Mu ntangiriro, impinja zivumbura ibigize ubuzima zikoresheje ingingo z’ibyiyumviro. Gukina bituma umwana abasha kwimenya, akamenya n’abandi. Nyuma, impinja zigenda zivumbura ibintu biri hafi yazo."
Ikindi ngo gifasha umwana mu mikurire y’ubwonko bwe ni uko ababyeyi bamufasha binyuze mu cyitwa "kwigana".
Ati "Icy’ingenzi ababyeyi bashobora gukora mu gufasha ubwonko bw’umwana gukura neza harimo kumenya umwana, kumusobanukirwa cyangwa gusobanukirwa ibyo akenera ndetse no kongera ubusabane bw’umwana nk’uko abahanga babyise ubusabane bwo kwiganana".
Yuvuze ko kwigana ari nk’umukino. Akamaro k’ubwo busabane ni uko umwana agusekera, agakora ikimenyetso, noneho umubyeyi cyangwa se undi muntu mukuru umwegereye akamwigana akora ibyo umwana yatangiye akora.
Ati “Urugero, umwana uvugije urusaku, umubyeyi na we aramwigana. Umwana yatunga agatoki ku kintu, umubyeyi na we akareba aho umwana amweretse ndetse na we agatungayo urutoki. Aha ni ho bishingira ko mwese mujya muri icyo gikorwa icyarimwe.”
Yabwiye ababyeyi kandi ko kwiganana atari ibintu bihita byikora iyo ukibigerageza bwa mbere ariko yemeza ko uko ugenda ubikora, birushaho kuba byiza ku mpande zombi, ni ukuvuga ku mwana no ku mubyeyi.
Ange Kagame yavuze ko gukina bifasha umwana kuba yavumbura ibintu bishya kuko uko agenda akina ari nako agenda yiyubakamo ubushobozi bwo gusobanukirwa byinshi bishya.
Ati “Kuri buri mwana muto, ni byiza ko ibintu byose by’ingenzi abyiga binyuze mu mikino. Gukina ni ukuvumbura, gukina, ni ukugerageza ibintu, mu kugerageza ikintu kimwe ubona n’ikindi gishoboka. Gukina ni ukugerageza kwiyubakamo ubushobozi bwo gusobanukirwa uko Isi iteye.”
Ange Kagame kandi yavuze ko mu myaka ibiri ya mbere y’ubuzima, umwana yiga ku buryo bubiri bw’ibanze. Gusa ngo ku ruhinja ruto, icyitabwaho ni ubusabane n’umubyeyi, kureba no gukoresha amajwi.
Ati “Ubwa mbere, ni ugukina n’abantu bakuru. Abana bakunda kurebera ku byo abantu bakuru bakora. Umuntu mukuru ugendagenda, uririmba, useka cyangwa ubabwira inkuru. Ni ingenzi kandi ko ababyeyi bombi, umubyeyi w’umugabo n’umugore bakina n’umwana wabo.”
Ange Kagame yavuze ko ubundi buryo bwa kabiri ari na bwo bw’ingenzi bubaho igihe umwana akinisha ibintu binyuranye n’iyo akina n’abana bo mu kigero cye.
Yavuze ko ku babyeyi by’umwihariko gukina bishobora gukorwa mu gihe bari konsa cyangwa barimo kugaburira umwana, igihe cyo kumuhindurira imyenda cyangwa se igihe cyo kumwuhagira.
Ati “Ibi byose ni ibikorwa by’ubusabane no kwiga hagati y’abana n’abantu bakuru. Ababyeyi bakwiye kwiyumvisha ko iyo usekeye umwana akagusubiza udakwiye kugarukira aho ahubwo ukomerezaho mugakina, icyo gihe uba wubaka imikoranire hagati y’ingirangingo zigize ubwonko bw’umwana.”
Ange Kagame nyuma yo kwibaruka imfura, yavuze ko magingo aya ari umubyeyi “unyuzwe”.
Ubu butumwa bwe bujyanye no kwita ku buzima bw’umwana, buhuye na gahunda igihugu cyimakaje yo gukuza imibereho y’umwana cyane mu myaka y’ubuto bwe, ku buryo akura ameze neza mu gihagararo no mu mitekerereze.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Ibitekerezo ( 6 )
Ibi bintu ndabona bitoroshye isi igeze kure
Iyi app yakozwe n’abo muri Russia.
Bari kwiba Biometrics z’abantu... faces, phone data etc... ibyo bazabikoresha muzaba mubyumva!
Muri America ho FBI bayibwiye gukora investigation kuri iyi app.
None dore abantu bari gutanga amasura yabo ku buntu kandi ku bwinshi batanazi icyo azakoreshwa.
Nk’ubu uyitanze ukiri muto ariko ni nkaho bagufite mpaka igihe uzasazira kuko bayihinduye iy’umusaza.
Muri abana babi
wawoo biratangaje nineza cyane peee iriterambe rizahishyura byinshi tuta tekereza ngo tubimenye. hasigaye kumenya imyaka y’uburame tuzagira ku isi.
Ngewe biranshimishije cyane.Ni agashya!!! Ariko disi nibe umuntu atasazaga,tugahora turi abasore n’inkumi gusa.Ariko njya numva abayehova batwigisha ko abantu bumvira imana bazarokoka ku munsi w’imperuka,bagatura mu isi nshya,ngo bazabaho iteka badasaza,badapfa,batarwara kandi ngo bazahora ari abajene.
Hahahhhhhhh,murensekeje pe


text:
Yezu amaze kubwira rubanda ayo magambo yose, arahaguruka, ajya i Kafarinawumu. Hakaba umutware w’abasirikare wari urwaje umugaragu yakundaga, yenda gupfa. Yumvise bavuga Yezu, amutumaho bamwe mu bakuru b’Abayahudi, ngo bamumwingingire aze gukiza umugaragu we.
Bageze iruhande rwa Yezu bamwinginga bakomeje, baramubwira bati «Uwo muntu akwiye ko wamutabara, kuko akunda umuryango wacu, kandi ni we watwubakiye isengero.» Nuko Yezu ajyana na bo. Agiye kugera hafi y’urugo, umutware w’abasirikare amutumaho incuti ze ngo zimubwire ziti «Nyagasani, wikwirushya, kuko ndakwiye ko wakwinjira mu nzu yanjye. Ni na cyo cyatumye ndatinyuka kugusanga; ahubwo vuga ijambo rimwe gusa, umugaragu wanjye arakira. Erega, n’ubwo ndi umuntu utegekwa, nanjye mfite abasirikare ntegeka. Iyo mbwiye umwe nti ‘Genda’ aragenda; nabwira undi nti ‘Ngwino’ akaza; nabwira n’umugaragu wanjye nti ‘Kora iki’ akagikora.» Yezu yumvise ayo magambo, aramutangarira cyane; ahindukirira abantu bari bamukurikiye, arababwira ati «Ndababwira ukuri: no muri Israheli nta kwemera gukomeye nk’uku nigeze mpabona.» Nuko abari batumwe bahindukiye, basanga umugaragu yakize rwose.


text:
Yakoze ikizamini cya Leta gisoza umwaka wa gatatu yonsa uruhinja rw’amezi abiri
Uwitwa Iranzi Aline (ni ryo zina yahisemo kwiyita ariko atari irye ry’ukuri), yari kuba yafatiwe n’ibise mu ishuri arimo gukora ikizamini cya Leta gisoza umwaka wa gatatu wisumbuye, iyo umwana we atavukira amezi arindwi, kuko yujuje amezi abiri kuri uyu wa 20 Nyakanga 2021.
Iranzi w’imyaka 18 y’amavuko atuye mu Karere ka Gasabo, akaba arangije kwiga mu mwaka wa gatatu w’amashuri yisumbuye mu rwunge rw’amashuri rwa Gisozi I (mu Murenge wa Gisozi w’Akarere ka Gasabo).
Ku isaha ya saa sita zuzuye z’amanywa kuri uyu wa kabiri tariki 20 Nyakanga 2021, Iranzi yasohotse mu ishuri arangije gukora ikizamini cya Leta, ahita ajya ku irembo kureba umubyeyi we wari umuzaniye umwana kugira ngo amwonse mbere yo gusubira gukora ikizamini cya kabiri.
Yamwonkeje ndetse amukamira n’amashereka mu gakombe kugira ngo aze kunywa mu gihe nyina yari akirimo gukora ikizamini cy’Ikinyarwanda ku gicamunsi.
Iranzi yafashe n’akanya aganiriza Kigali Today agira ati “Ntabwo ndi uwa mbere utwaye inda, ntabwo ngomba kugira isoni ngo nitakarize icyizere, ndumva nzaba umwubatsi ukomeye cyane. Iyo mbona abakobwa bubaka mba numva mbikunze”.
Iranzi avuga ko uwamuteye inda akiri mu ishuri yemeye kumufasha kurera umwana, kandi anashimira umubyeyi we utaramutereranye ahubwo akaba ari we asigira umwana iyo yagiye ku ishuri.
Nyina wa Iranzi yazaniye uruhinja uwo munyeshuri yabanje kujya kurukingiza no gushaka amafunguro y’umubyeyi warimo gukora ikizamini.
Nyina wa Iranzi avuga ko atigeze arakazwa cyane n’uko umwana we yatwise akiri umunyeshuri mu cyiciro cya mbere cy’ayisumbuye, kugira ngo bitagira ingaruka ku mukobwa we zo kuba yatakaza icyizere cy’ahazaza.
Ni byo yasobanuye ati “Nk’umubyeyi nagiye kubona mbona aratwite, gusa yarakomeje kwiga nanjye muha ‘avantage’ ndamubwira nti ‘komeza wige we gucika intege’, byageze aho inda irikoroga biba ngombwa ko ivukira amezi arindwi, ubu nibwo yakagejeje igihe cyo kuvuka, (Iranzi) aziga hafi kugira ngo abone uko yita ku mwana, nanjye nzajya mufasha”.
Abanyeshuri bigana na Iranzi bavuga ko iyaba ababyeyi bose batekerezaga nka Uwamariya, nta mwangavu wabyarira iwabo ngo ahagarike amashuri burundu.
Uretse Iranzi, hari n’undi mukobwa urangije amashuri yisumbuye mu Karere ka Ruhango wari utwite, we akaba yakoreye ikizamini cya Leta mu bitaro nyuma yo kubyara.
Umuyobozi Mukuru w’Ikigo gishinzwe Ibizamini n’Ubugenzuzi bw’Amashuri(NESA), Dr Bernard Bahati, avuga ko hari abanyeshuri batewe inda muri uyu mwaka atashoboye guhita agaragaza imibare, ariko akabasaba kudacika intege mu gihe baba bahuye n’ibyo bibazo.
Dr Bahati ati “Nakore ikizamini kandi n’umwana amuhe ibere mu gihe bibaye ngombwa ko atamusiga, ubutumwa ni uko abana bose bagize ibyo bizazane batakwitinya kandi babifitiye ubushake n’ubushobozi, urwo ni urugero wabonye ariko n’ahandi bashobora kuba bahari, rwose umuntu wize neza ibizamini yabikora akabitsinda”.
Ikigo NESA kivuga ko abatangiye ibizamini bisoza icyiciro cya mbere cy’amashuri yisumbuye kuri uyu wa kabiri ari 122,320, abakoze ibisoza amashuri yisumbuye bakaba ari 50,888, naho abakoze ibisoza amashuri y’imyuga n’ubumenyingiro bakaba bangana na 22,779.
Ibitekerezo ( 3 )
IRANZI komera cyane mukobwa mwiza kubyara ukiri muto biragora,kandi biravuna.nkwifurije amahoro na mahirwe ngo uzatsinde ibi bizamini,ufite mama mwiza akomeze.akugire inama imana ibarinde
Bamwe bavuga ko umuti wo kubyara kw’Abangavu ari ukubemerera bakaboneza urubyaro.Byaba ari agahomamunwa.Ingaruka ya mbere,nuko ubusambanyi bwakiyongera.Nk’abakristu,dukwiye kwirinda ikintu cyose kijyana ku busambanyi.Umuti waba uwuhe?Mu idini nsengeramo,ababyeyi bigisha abana babo ijambo ry’Imana hakiri kare nkuko Imana ibidusaba muli Gutegeka 6:6,7.Ibyo bituma abana bakura bumvira Imana,bikabarinda ubusambanyi no kubyara.Abo bana mukunda kubabona bali kumwe n’ababyeyi babo mu nzira,babwiriza ijambo ry’Imana.
Turabashimira cyane mwakoze kutwandikira iyinkuru turabera kab×


text:
Inyigisho yo ku wa gatatu w’icyumweru 31, C, 2013
Ku ya 06 Ugushyingo 2013 – Yateguwe na Padiri Bernardin TWAGIRAMUNGU
Bavandimwe, mu nyigisho y’uyu munsi ndibanda ku ibaruwa mutagatifu Pawulo yandikiye Abanyaroma. Ndabasaba kandi gusoma n’imirongo ikurikiyeho, ni ukuvuga Rm 13, 11-14. Muri iyi mirongo ikurikira isomo ry’uyu munsi, Pawulo aratubwira ati: “mumenye ko aya magingo turimo, ari igihe cyo gushiguka mu bitotsi, kuko ukurokorwa kuturi hafi ubu ngubu kurusha igihe twakiriye ukwemera. Ijoro rirakuze, umunsi ugiye gucya. Nitwiyake rero ibikorwa by’umwijima maze twambare intwaro z’urumuri”.
Nahisemo kwibanda kuri iri somo kuko rifite byinshi ribwira umuryango w’Abanyarwanda bibaza amategeko bagomba kubahiriza ayo ariyo. Pawulo arabwira Abanyaroma ko urukundo ari rwo rubumbye amatageko yose. Banyarwanda natwe twumvireho ko gukunda mugenzi wacu ariko kubahiriza amategeko. Yezu yatubwiye mugenzi wacu uwo ari we. Ntabwo ari uwo dusangiye amaraso gusa, ahubwo ni umuntu wese uri mu ngorane akaba akeneye inkunga yanjye. Ashobora kuba arengana jye mfite ubushobozi bwo kumurenganura. Ashobora kuba ashonje jye mfite ubushobozi bwo kumusonzora. Ashobora kuba arwaye jye mfite ubushobozi bwo kumuvuza cyangwa kumusura. Ashobora kuba afunzwe jye mfite ubushobozi bwo kumufunguza cyangwa kumusura. Iyo ntabikoze simba mubereye umugenzi. Ntabwo mba nubahirije itegeko. Mutagatifu Pawulo arongera ati: “Ukunda undi aba yujuje amategeko”. Bivuze ko uwanga undi aba yishe amategeko. Banyarwanda, natwe twese twumva ikinyarwanda, nitureke kwangana.
Mu mategeko icumi ya Musa, atatu yambere adusaba gukunda Imana. Arindwi akurikiraho adusaba gukunda mugenzi wacu. Itegeko rya kane ribimburira amategeko adusaba gukunda mugenzi wacu ryibanda ku muryango : “urajye wubaha ababyeyi bawe”. Iri tegeko ntirireba abana gusa, rireba n’ababyeyi babo ndetse n’abandi bantu bose twafata nk’ababyeyi kuko bafite icyo batwungura. Abo ni nk’abarimu bacu, abategetsi beza, abatwigisha ijambo ry’Imana, n’abandi n’abandi.
Iyo twishe itegeko rya kane ridusaba kubahiriza umuryango, amategeko akurikiraho yose turayica. Dushobora kwica mugenzi wacu kuko tuba twibagiwe ko ubuzima bukomoka mu muryango. Dushobora gusambana kuko tuba twibagiwe ko umuryango mukirisitu ugizwe n’umugabo umwe n’umugore umwe. Dushobora kwiba kuko tuba twibagiwe ko mu muryango ariho umwana yiga gutunga, akamenya ko umwenda we atari uwa murumuna we cyangwa uwa mukuru we. Dushobora kubeshya kuko tuba twibagiwe ko mu muryango ariho umwana yiga kuvuga. Niba mu bwana bwe yarumvaga ababyeyi babeshya nawe azabeshya. Niba yarahoraga abumva batukana, nawe azatukana. Niyifuza iby’abandi, akagenda akabiyora, akabyita iby’iwabo, bo akabita abatinyi, nta kabuza azaba umujura. Azaba ameze nka Maheru twigaga cyera mu muvugo witwa “Ibyiruka rya Maheru”.
Umuntu rero usenya umuryango, agateranya abana n’ababyeyi babo, akabashora mu nzangano, aba akoze icyaha gikomeye. Iyo anangiye umutima we ntiyicuze icyo cyaha, birutwa n’aho aba ataravutse. Bavandimwe, nimucyo dusenge dushishikaye dusabire umuryango nyarwanda, dusabire imiryango yose. Twibuke ko ubuzima, umutungo, ururimi, umuco,… byose bitangirira mu muryango. Bategetsi bo mu nzego zose, nimwubahirize umuryango, mwigishe urukundo igihe n’imburagihe ! Mubyeyi Bikira Mariya, udufashe muri iri sengesho rwacu !
Padiri Bernardin TWAGIRAMUNGU


text:
Nyuma yo kumara igihe idafite umushumba wayo wihariye ikaza kumubona muri Gashyantare, Diyosezi Gatorika ya Cyangugu igiye kwimika kumugaragaro umushumba mushya ugiye kuyiyobora, nyuma yuko yari imaze igihe iyobowe by’agateganyo na Nyiricyubahiro musenyeri Celestin HAKIZIMANA, umushumba wa diyosezi ya Gikongoro.
Mu butumire bwashyizwe ahagaragara n’umushumba wa Diyosezi ya Gikongoro akaba n’umuyobozi wa Cyangugu Celestin Hakizimana, afatanyije n’abakirisitu ba Diyosezi ya Cyangugu, yatangaje ko umuhango wo kwimika umwepisikopi mushya w’iyi diyosezi uzaba tariki ya 25 Werurwe 2021, ukazabera kuri Katedelari Gatorika ya Cyangugu.
Uyu muhango wo kwimika musenyeri mushya SINAYOBYE Eduard, uzahurirana n’umunsi mukuru wa Bikiramariya abwirwa ko azabyara umwana w’Imana, ukazabimburirwa kandi n’igitambo cya misa kizaturirwa kuri stade ya Rusizi iherereye muri Diyosezi ya Cyangugu.
Inkuru yitorwa ry’umushumba mushya wa Diyosezi ya Cyangugu, yamenyekanye ku wa gatandatu tariki ya 6 Gashyantare 2021, binyuze mu itangazo ryashyizwe ahagaragara n’ibiro bya papa mu Rwanda. Ni itangazo ryashyizwe ahagaragara ku isaha ya saa sita ku masaha y’i Vatican, rivuga ko uwari padiri mukuru wa seminari y’i Nyumba ho muri Butare, Nyakubahwa padri SINAYOBYE Eduard ariwe wahawe izo nshingano.
Yatorewe kuyobora igi diyosezi kandi nyuma yo kumara igihe ari Padiri Mukuru wa Seminari Nkuru yitiriwe Umwamikazi w’Intumwa y’i Nyumba ho muri Diyosezi ya Butare.
Umunyamakuru w’Isezerano.com , kuva mu 2020 . Yize Itangazamakuru n’itumanaho (Journalism and Communication ) muri Institut Catholique de Kabgayi .
Amaze imyaka 2 , mu mwuga w’itangazamakuru .


text:
ICYO BIBILIYA IVUGA KU BUKURU BWO MU ITORERO N’UKO BUKWIYE GUKORESHWA
IBICE BYO GUSOMA: Zaburi ya 1; Imigani 31:10-31; Mariko 9:30-37.
Ndabaramukije bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Uyu munsi turaganira ku bukuru bwo mu itorero n’uko bukwiye gukoreshwa. Turibanda ku magambo agira ati: “Bagera i Kaperinawumu, yinjiye mu nzu arababaza ati ‘Icyo mwahoze mugira impaka tukiri mu nzira ni iki?’ Baramwihorera, kuko mu nzira bahoze bajya impaka z’umukuru wabo uwo ari we. Aricara ahamagara abo cumi na babiri arababwira ati ‘Umuntu ushaka kuba uw’imbere nabe inyuma ya bose, ndetse abe n’umugaragu wa bose.’” (Mariko 9:33-35)
Uhereye mu gihe cy’Intumwa, hariho abakuru bari mu Itorero rya Kristo. Harimo abepisikopi. Uwo wari umurimo w’icyubahiro, nk’uko Pawulo abivuga muri aya magambo: “Umuntu nashaka kuba umwepisikopi, aba yifuje umurimo mwiza.” (1 Tim 3:1) Harimo abashumba cg abungeri (Abef 4:11); abakuru b’itorero (Ibyak 14:23; 20:17; Tito 1:5; Yak 5:14; 1 Pet 5:1); abadiyakoni (1 Tim 3:8-13; Ibyak 6:2-7); etc. Mu itorero kandi habamo abanyempano batandukanye, buri wese akagira uburenganzira bwo gukoresha impano ye nk’uko yayihawe n’Umwuka Wera. Hari intumwa, abahanuzi, abigisha, abakora ibitangaza n’abahawe impano zo gukiza indwara, n’abahawe gufasha abandi, n’abahawe gutwara, n’abahawe kuvuga indimi nyinshi. (1Abakor 12: 28)
Guhera kera, ubukuru mu Itorero bwari bwubashywe, kandi ntabwo ari umuntu wese wabuhabwaga. Pawulo yahuguye Timoteyo ati: “Ntukihutire kugira uwo urambikaho ibiganza…Abakuru b’Itorero batwara neza batekerezwe ko bakwiriye guhabwa icyubahiro incuro ebyiri, ariko cyane cyane abarushywa no kuvuga ijambo ry’Imana no kwigisha.” (1 Tim 5:17; 22) Abahabwa ubukuru mu itorero bagomba kuzuza ibisabwa bivugwa muri Bibiliya (1 Tim 3:1-7, 12; Tito 1:5-9). Mu gihe cyo gutoranya abahabwa ubukuru mu itorero, abantu baba bagomba gusenga basaba ko Umwuka Wera ariwe witoranyiriza abakwiye. (Ibyak 20:28).
Abahawe ubukuru mu Itorero bafite inshingano yo gukenura umukumbi; kandi Uwiteka azababaza uko bashohoje iyo nshingano. Niyo mpamvu iyo tububashye tuba twubashye Imana nk’uko Pawulo abivuga agira ati: “Ariko bene Data, turabingingira kugira ngo mwite ku bakorera muri mwe, babategekera mu Mwami wacu babahana. Mububahe cyane mu rukundo ku bw’umurimo wabo. Mugirirane amahoro. Mwumvire ababayobora mubagandukire, kuko ari bo baba maso barinda imitima yanyu nk’abazabibazwa. Nuko rero, mubumvire kugira ngo babikore banezerewe kandi batagononwa, kuko kubikorana akangononwa kutagira icyo kumarira mwebwe” (1 Abates 5:12-13; Abah 13:17) Abafite ubukuru mu itorero ntibagomba “gutwaza igitugu”. (2 Abakor 1:24). Bagomba guhora bazirikana amagambo ya Yesu agira ati “Muzi yuko abami b’abanyamahanga babatwaza igitugu, n’abakomeye babo bahawe kubategeka. Ariko muri mwe si ko biri, ahubwo ushaka kuba mukuru muri mwe ajye aba umugaragu wanyu, kandi ushaka kuba uw’imbere muri mwe, ajye aba imbata yanyu, nk’uko Umwana w’umuntu ataje gukorerwa, ahubwo yaje gukorera abandi no gutangira ubugingo bwe kuba incungu ya benshi.” (Mat 20:25-28)
Abafite ubukuru mu Itorero bagomba kubukoresha neza bigana nyiraryo ariwe Kristo. (1 Abakor 11:1) Uwo nubwo yahawe ubutware busumba ubw’undi muntu uwo ari we wese, yariyoroshyaga. Yagaragazaga ko yita ku bigishwa be kandi akabagirira impuhwe; akazirikana ibyo bakeneye. (Mat 15:32; Mar 6:31) Nta na rimwe yigeraga asaba abigishwa be ibirenze ibyo bashoboraga gukora, kandi ntiyigeraga abikoreza ibirenze ibyo bashoboraga kwihanganira (Yoh 16:12). Yesu yari “umugwaneza kandi yoroheje mu mutima.” (Mat 11:29). Yari umuntu rubanda rwose rwisanzuragaho; abantu ntibamutinyaga, ku buryo n’abana bumvaga bamwisanzuyeho. Abafite ubukuru mu Itorero nabo bakwiye kuba abantu rubanda rwishyikiraho.Niba Kristo yaragaragaje umuco wo kwiyoroshya, abafite ubukuru mu itorero bagombye kurushaho kuwugaragaza! Bakwiye kuba maso kugira ngo badakoresha nabi ubutware ubwo ari bwo bwose bahawe.
Kugira ngo babashe kubigeraho, bakwiye guhora bazirikana ko Kristo ariwe mutware mukuru w’Itorero, kandi bakemera kubana kivandimwe n’abo bayoboye-Bakwiye kwicisha bugufi, Kristo agashyirwa hejuru. Yesu yanenze bikomeye imigirire y’Abafarisayo “bakundaga imyanya y’abakuru mu birori, n’intebe z’icyubahiro mu masinagogi no kuramukirizwa mu maguriro, no kwitwa n’abantu Rabi.” (Mat 23:6-7) Yesu yabujije abigishwa be kujya bagenza nk’Abafarisayo baterwaga ubwibone n’uko abantu babita “Rabi” cg “Abakuru”. Yarababwiye ati: “Ariko mwebweho ntimuzitwe Rabi, kuko umwigisha wanyu ari umwe, namwe mwese muri abavandimwe. Kandi ntimuzitwe abakuru, kuko umukuru wanyu ari umwe, ari Kristo. Ahubwo uruta abandi muri mwe ajye aba umugaragu wanyu.” (Mat 23:8-11)
Mu gihe cya Yesu, “Rabi” (umwigisha) ryari izina ry’icyubahiro ryahabwaga Abakuru b’idini. Iyaba Yesu yari hano ku isi muri iki gihe, yari kuba azengurutswe n'abayobozi b’amadini benshi bafite amazina (titles) y'icyubahiro n’igitinyiro kurusha “Rabi”-Sinshidikanya ko yari kuzajya abaha impuguro nk’iyo yahuguje abigishwa be. Yesu yari kuzajya abona abayobozi b’amadini bapfa ubukuru-Nta gushidikanya ko yajya abibutsa amagambo yabwiye abigishwa be agira ati: “Umuntu ushaka kuba uw’imbere nabe inyuma ya bose, ndetse abe n’umugaragu wa bose.” (Mar 9:35) Icyakora ikigaragara ni uko gukurikiza iyi mpuguro bitoroshye. N’abigiswa ubwabo ntibyaboroheye. Hashize amezi make Yesu abahuguriye kutarwanira ubukuru n’icyubahiro, Yakobo na Yohana binginze nyina bamusaba ngo ajye kubasabira kuzahabwa imyanya y’icyubahiro mu Bwami bwa Yesu. (Mat 20:20-21)
Intumwa za Yesu zakomeje kugaragaza ko zari zifite inyota y’icyubahiro. Igihe zari mu cyumba cyo hejuru hamwe na Yesu bagiye kwizihiza Pasika, nta n’umwe muri bo wigeze afata iya mbere ngo akore umugenzo wakorwaga wo koza abandi ibirenge. Ubundi uwo murimo usuzuguritse wakorwaga n’umugaragu cyangwa umugore mu rugo (1 Sam 25:41; 1 Tim 5:10). Ibyo bigomba kuba byarababaje Yesu, kandi byamweretse ko abigishwa be bari bagikomeza kurwanira imyanya y’icyubahiro! Byatumye Yesu yoza ibirenge bya buri wese muri bo kandi ahita abinginga cyane abasaba ko na bo bakurikiza urugero rwe rwo gukorera abandi (Yoh 13:4-17). Ikibabaje ariko ni uko urwo rugero Yesu yabahaye rutigeze rubatera guhindura imitekerereze! Bibiliya ivuga ko nyuma yaho muri uwo mugoroba “habyutse impaka muri bo, ngo ni nde muri bo ukwiriye gutekerezwa ko ari we mukuru.” (Luka 22:24).
Na n’ubu kwicisha bugufi bishobora kutugora. Umuntu atigenzuye neza, umwuka wo kurushanwa no kurwanira ubukuru ushobora kumutera ubwibone. Ashobora guterwa ishyari n’ubushobozi cyangwa inshingano abandi bafite. Ashobora ndetse no kurarikira imyanya adakwiriye guhabwa. Kugira ngo yumvikanishe impamvu z’ibyo akora, ashobora gutangira kwitotomba no kuvuga abandi nabi; ibyo bikaba ari ibintu Abakristo bakwiriye kwirinda (Yak 3:14-16). Imana ntiyanga ibyifuzo n’inzozi zacu zo kuba twazamuka mu ntera. Ijambo ry’Imana kandi ritubwira kubaha abakwiye kubahwa (Abaroma 13:7) Umukristo ntabujijwe gushaka ubukuru, ariko akwiye kubikora mu mwuka w’urukundo, kwicisha bugufi, kubaha abandi no kubazirikana. Tuzirikane ko uburwo bwiza bwo gushaka icyubahiro, ari ugukorera abandi, nk’uko byanditswe ngo: “Abashaka ubwiza n'icyubahiro no kudapfa babishakisha gukora ibyiza badacogora, izabītura ubugingo buhoraho.” (Abar 2:7)
Ndangije ngushimira ko wafashe umwanya wo gusoma, ukumva, kandi ugasobanukirwa n’ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 19/09/2021
Arch. SEHORANA Joseph
C/o EAR/Diocese Shyogwe
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 18/09/2021
Add a comment


text:
Dore ibintu by’ingenzi ukwiriye kwibandaho mu gihe ushaka gutakaza amavuta yo mu nda ibyo benshi bita ibicece nk’uko tubikesha Health Line Magazine itanga inama ku buzima:
1.Kunywa amazi menshi
Ni byiza kuzirikana ko amazi ari ubuzima ndetse anabasha mu kugabanya amavuta menshi ari ku mubiri. Niba koko ushaka kugira munda zero amazi yagire inshuti yawe magara.
2.Icya mbere ni ukugabanya isukari
Iyo uriye isukari nyinshi, umwijima uba wuzuye fructose nyinshi bityo ukayihinduramo amavuta yo mu bwoko bwa fat. Ayo mavuta rero nta handi yibika atari kunda. Iyo bigeze rero ku isukari iba mu binyobwa biba bibi kuko ni yo iba ari nyinshi. Niba ushaka kugabanya inda irinde kunywa ibintu bifite isukari nyinshi.
3.Gukora Siporo
Ni byiza ko wakora sport zigorora mu nda nka za abdominaux cyangwa pompage nkeya ku munsi ibyo ni ingenzi kuko bigufasha kuhakomeza bityo ntago wongera kubyibuha munda ahubwo uhora wemye munda hagororotse.
4.Kurya imboga n’imbuto
Ibi ni bimwe mubikungahaye kuri fibre ndetse n’isukari nziza byagufasha kugabanya amavuta ashobora kwibika kunda bityo iyo ufata ifunguro ryiganjemo imbuto n’imboga bituma utabyibuha munda.
5.Kunywa icyayi cy’icyatsi (Green Tea)
Iki cyayi ni kiza cyane kuko cyuzuyemo anti oxidant zisohora imyanda mu mubiri ndetse n’amavuta mabi akenshi yibika kunda nibyiza rero gufata Green Tea mu gihe ushaka kugabanya amavuta yo kunda. Ikindi kintu abakobwa benshi n’abamama bakunda kandi nyamara kibatera kubyibuha inda vuba ni icyayi cy’amata ndetse n’igikoma cya n’ijoro mbere yo kuryama birimo isukari. Byaba byiza ubaze amasaha atanu mbere yo kuryama nta kintu washyize munda bityo bifasha umubiri kutabika amavuta menshi avamo umubyibuho wo kunda gusa.
6.Irinde ifarini
Ifarini ni imwe mu bintu bishobora kukongerera amavuta yo kunda bityo ukarushaho kubyibuha inda, ubwo aha turavuga nka za keke, imigati, capati, amandazi ndetse n’ibindi byose bikozwe mu ifarini. Kureka ibiryo birimo ifarini burundu bishobora kukugabanyiriza inda mu buryo utatekerezaga.
7.Kurya proteines nyinshi
Protein ni imwe mu ntungamubiri burya zifasha gutakaza ibiro. Abahanga bavuga ko kurya ifunguro ririmo protein bifasha umubiri kudashaka ibiryo birimo za calorie nyinshi nk’amasukari bityo bikakurinda kubyibuha cyane, ndetse no kuzana amavuta ku nda. Rero ni byiza mu gihe ushaka gutakaza amavuta yo kunda ko ugomba kurya ifunguro ryiganjemo za protein nk’amata, amagi, imboga, ubunyobwa n’ibinyampeke.


text:
Mu bushakashyatsi bw’Ihuriro ry’imiryango nyarwanda ishyigikiye ibikorwa by’amajyambere y’ibanze mu Rwanda (CCOAIB) bugamije kugaragaza uko ibyatoranyijwe mu mihigo bigaruka kumenyeshwa abaturage, hagaragajwe ko imihigo y’akarere itagaruka ngo abaturage bayimenye uko bikwiye.
Umunyamabanga Nshingwabikorwa wa CCOAIB, Ngendandumwe Jean Claude avuga ko abaturage bamenya imihigo y’umudugudu ariko ntibamenyeshwe uko bikwiye iyemejwe ku rwego rw’Akarere, bikaba na kimwe mu bibangamira ishyirwa mu bikorwa ry’ibyo akarere kahize dore ko hagomba kubamo uruhare rw’umuturage.
Agira ati "Mu turere 10 twakoreyemo ubushakashatsi, abaturage bemera ko ubuyobozi bw’umudugudu bubagezaho uko imihigo iteye ku kigero cya 82,6%, uko uzamuka niko imibare iba mike ukagera ku rwego rw’akarere iri hasi cyane ku kigero cya 16,6%".
Ku rwego rw’umurenge abaturage bamenyeshwa ibyemejwe mu mihigo ku kigero cya 48,6% naho ku rwego rw’akagari ni 21,4%.
Ngendandumwe Jean Claude, umunyamabanga Nshingwabikorwa wa CCOAIB
Ngendandumwe avuga ko no kuba nta nta mabwiriza ategeka inzego z’ibanze gusubira inyuma kubwira abaturage ibyemejwe mu mihigo byari ikibazo, ariko ko ari ibyo kwishimira ko nibura muri Nzeri 2018 LODA yasohoye amabwiriza abwira inzego zitandukanye kumenyesha abaturage ibiri mu mihigo.
Uyu muyobozi asobanura ko ari ikibazo kuba imihigo yo mu nzego zo hejuru abaturage batayimenya kuko bigira ingaruka mu ishyirwa mu bikorwa ryayo, ati "Mu gushyira mu bikorwa ibyo akarere kateganyije uruhare rw’abaturage ruri imbere, iyo umuturage atazi ibikubiye mu mihigo bigomba kumukorerwa, kuzagaruka umubwira ngo abishyire mu bikorwa bizagorana".
Birimana Eric ushinzwe igenamigambi mu karere ka Muhanga, avuga ko uba hari ibigenda binozwa, agira ati "Uruhare rw’abaturage ntirwari ruzwi, twabonaga dutegura ibintu ariko ntitwari dufite uburyo bwo kongera kubigeza ku baturage, ariko ubu byatumye tubishyiramo imbaraga uyu mwaka ni uwa gatatu kandi uko iminsi igenda hagenda haboneka impinduka, ubu imihigo twayishyize ku byapa bigera kuri 36 ugeze no muri gare uhita ubona imihigo y’akarere mu kinyarwanda ndetse no muri buri murenge irahari, turategura gukora udupapuro duto turiho imihigo ku buryo buri rugo ruzajya ruba rufite imihigo y’akarere".
Murindwa Anatole ushinzwe ubushakashatsi mu kigo cy’igihugu cy’imiyoborere, RGB avuga ko n’ubwo imibare ikiri hasi ariko buri mwaka hagaragara impinduka nziza, agira ati "Uyu mwaka byagaragaye ko habayeho kuzamuka ku birebana n’imyumvire y’abaturage ku mihigo ndetse n’uruhare rwabo mu guhiga no mu kumenyashwa amakuru ku byahizwe, iyo ubigereranyije na 2014 ubona ko habayeho impinduka nini igaragara aho ku rwego rusange habayeho impinduka ya 3.6%, biragaragaza ko hari icyakozwe ku rwego rw’inzego z’ibanze".
Ubu bushakashatsi buje nyuma y’ubwakozwe mu mwaka wa 2014 bwagaragazaga uruhare rw’umuturage mu mihigo aho byanagaragaye ko rwari rukiri hasi.
Asobanura ko n’ubwo habayeho impinduka atari ibintu bishimishije kuko bisa n’ibijya bigaragazwa mu bushakashatsi bwa RGB ko uruhare rw’umuturage mu mihigo ikiri hasi.
Murindwa avuga ko mu nshingano za RGB habamo ubujyanama ku nzego bireba kandi ko ibyo bikorwa kenshi mu nama uru rwego rugirana n’abayobozi ku nzego z’ibanze ari nayo mpamvu iyo hakozwe ubushakashatsi ku mwaka ukurikiye ubona ko hari impinduka yabayemo.


text:
Ku mugoroba wo kuri iki Cyumweru tariki ya 9, Kanama 2020 Umushumba w’Itorero Siyoni (Zion Temple) Ku Isi Intumwa Dr. Paul Gitwaza, nibwo yatangizaga ku mugaragaro Igiterane ngaruka mwaka kiswe “ Afurika Haguruka” ku nshuro ya 21, gifite insanganyamatsiko iboneka muri Yesaya 48: 17 igira iti “ Africa yoborwa n’Imana”. Akomoza kuri iyi nsanganyamatsiko Gitwaza yavuze ku buryo 3 bw’abantu mu kumenya Imana: Abantu bazi Imana ariko batayoborwa nayo, Abantu batazi Imana ariko bakoreshwa nayo n’Abantu bazi Imana kandi bagakorera mu bushake nbwayo, aho muri iki kiciro cya gatatu yataze urugero rwa Dawidi.
Umwani Dawidi ni umuntu wakoze iby’ubutwari kandi yishimirwa n’Imana mu gihe cye, bigashimangirwa n’uko Imana ubwayo yivugiye ko ariwe muntu ufite umutima umeze nk’uko ishaka. Yari umuntu uyoborwa n’Imana kandi ugendera mu bushake bwayo,yakundaga Imana akayumvira. Birashoboka rwose ko umuntu yayoborwa n’ Imana kandi akayubahisha aho ari hose: Niba uri mucuruzi,umunyapolitike, umunyamakuru, umusirikare,umwarimu ku ishuri,umuvugabutumwa, muri make aho waba ukorera hose n’uwo uri we Imana yahagushyize kugira ngo uzamure ubwami bwayo.
Muri ubu buryo butatu bw’abantu mu kumenya Imana nk’uko Intumwa Dr Gitwaza yabisobanuye, ni byiza ko uribwisuzume ukareba aho uherereye maze ugafata umwanzuro ukwiye wo kuyoborwa n’imana kuko nicyo yakuremeye, kandi icyo igushakaho ni ukubaho mu mugambi wayo.
Abantu bazi Imana ariko batayoborwa nayo
Muri rusange burya abantu benshi baba bazi Imana nibyo yanga , kandi n’ibyo ibashakaho baba babizi. Umuntu rero uzi Imana ntagendere mu bushake bwayo, afatwa nk’umunyedini kuko abanyedini baba bazi Imana ariko bahakana ubushake bwayo. Ariko icyo Imana yifuza ni uko niba uri muri iki cyiciro wahinduka ukajya mu muryango w’abayoborwa n’Imana. Reka dufate urugero rw’Umwami Sawuli, (1Samweli 15:18-28) Imana yategetse Sawuli kurimbura Abamaleke bagiriye nabi Abislaheli, ariko ntiyabyumvira agerekaho no kwivanga mu bitamureba ubwo yinjiraga mu murimo wo gutamba,nyamara Atari byo Imana yamugeneye gukora.
Sawuli yari umuntu uzi Imana cyane kuko yari azi n’uko ikwiriye gutambirwa ibitambo, ikindi ubwo Samweli yamumenyeshaga amakosa yakoze, yaramwinginze ngo amusabire imbabazi ku Mana. Iyo umuntu ari muri iki cyiciro agwa mu mutego wo kwiyobora aho kuyoborwa n’Imana . Ibi bigira ingaruka zikomeye ku mugambi w’Imana yari imufiteho kuko yangiza byinshi, ndetse akaba yanakomanya imitwe abo babana mu murimo , ibintu bishobora no gutuma abura ubugingo nkuko Sawuli Imana yamuciye ku ngoma.
Birashoboka rero ko waba uri umunyapolitike, umucuruzi, umuganga, akazi kose ukora Icyo Imana ikwifuzaho niba uri muri aba bantu , hindukira ugendere ku mabwiriza y’Imana, kandi uyubahe wirinde kwiyobora , wirinde icyaha n’igisa nacyo. Uharanire guhishurirwa nayo kubaho mumugambi wayo, kandi wumvire Imana mubyoukora byose.
Abantu batazi Imana ariko bakora ibyo ishaka
Ni ibintu bisa n’ibitangaje kuko aba bantu baba bafite iyerekwa muri bo, bafitiye rubanda nyamwinshi umumaro kandi bafite umutima w’ubugiraneza. Reka dufatire urugero muri Bibiliya mu gitabo cy’Umuhanuzi Yesaya 44:28 . Imana yavuze ko Kuro ari uwasizwe kandi imwita ko ari umushumba wayo . Nyamara Kuro yari Umwami w’abanyamahanga(Ubuperesi) ni muri Irani muri iki gihe.
Uyu ntiyari azi Imana yasengaga ibigirwamana, Ariko Imana yavuze ko kubera Umutima Kuro yamusanzemo wo gufasha abantu, ko yari afite iyerekwa ryo guteza abantu imbere kandi atazi Imana nyakuri atayisenga, ahuwo yarizeraga ibigirwamana igitangaje nuko Imana yanavuze ko azasohoza ibyo ishaka byose. Kuro Imana yamuvuzeho mbere y’Imyaka irenga 150 atari yavuka , ko ariwe uzubaka urusengero rwayo ndetse n’umurwa w’i Yerusalemu. Kuro Imana yamugiye imbere iramuyobora imuha gukomera hejuru y’ubundi bwami bw’icyo gihe, nyamara atarigeze amenya Imana.
Nubwo icyifuzo cy’Imana ari uko abantu bakizwa, ariko mugihe batari bakizwa bagomba gukorera Imana. Hari ubwo bamwe baba ari abatunzi, abandi ari abakomeye muri rwego runaka, ariko bakwiriye gukorera Imana. Aha abakristo basabwa kugaragaza imbuto nziza no gukorana ubwenge buvuye ku Mana. Ikindi cyagaragaye ni uko aba bantu hari ubwo Imana ibakoresha bagasohoza amasezerano y’Imana iba yarabwiye abantu bayo. Nibyiza ko twajya dufata umwanya wo gusengera abantu bari muri iki cyiciro, kugira ngo Imana ibakoreshe kandi ikazabaha n’Ubugingo buhoraho.
Abantu bazi Imana kandi bagendera mu bushake bwayo
Aha reka dufate urugero rw’Umwami Dawidi, kuko niwe wari ufite umwihariko, yari atandukanye n’abandi bami. Mu gitabo cya mbere cy’umuhanuzi (1Samweli 13:14) . Sawuli amaze gucumura ku Mana, yabwiwe ko ubwami bwe butazagumaho ko Imana yiboneye umuntu ufite umutima umeze nk’uko ishaka. Uwo muntu ntawundi yari Dawidi, Imana yise Dawidi ‘Umutware w’ubwoko bwayo. Izi ni inshingano zikomeye Umwami Dawidi yari afite kandi zasabaga kubana n’Imana cyane. Iyo Imana igutoranyije, iba ishaka ko ukora nk’uko yo ibishaka, mu gitabo cy’Ibyakozwe n’Intumwa 13:22, havuga ko Dawidi ariwe uzakora ibyo Imana ishaka byose.
Reka tuvuge mu nshamake iby’ubutwari Umwami Dawidi yakoze, bitume twifuza kumwigiraho:
Uyu mukozi w’Imana Intumwa Dr. Paul Gitwaza yavuze ko aho umuntu ari hose, mu kazi ke akora buri munsi, mu rwego rwose Imana yamushyizemo, ko aramutse ayobowe n’Imana agakora ibyo ishaka , nawe ntakabuza yakoreshwa iby’Ubutwari nkuko Dawidi yabikoze.


text:
Nyarugenge: Bishimiye ishuri ry’ikitegererezo bubakiwe na Imbuto Foundation
Yanditswe na Mukagahizi Rose
Abaturage batuye mu Murenge wa Mageragere mu Karere ka Nyarugenge barishimira ishuri ribanza rya Nyarurenzi bubakiwe na Imbuto Foundation.
Iri shuri ryubatswe ku bufatanye na Bank Of Africa, ryitezweho gukemura ikibazo cy’abanyeshuri bakoraga ingendo ndende.
Ibi byagarutsweho n’abaturage batandukanye ubwo bari mu muganda ngarukakwezi usoza Ukwakira wakorewe ku ishuri ribanza rya Nyarurenzi.
Abaturage barimo Mukamana Alphonsine na Nshimiyimana Alphonse bavuga ko iri shuri rikazabaruhura imvune abana bazo bahuraga na zo bagenda ibirometero birenga bitandatu bajya gushaka aho biga.
Aba baturage bavuga ko batangajwe n’inyubako zigezweho ugereranyije n’andi mashuri ngo bajyaga babona, ibintu bavuga ko bafata nk’inzozi.
Umutoni Sandrine, Umuyobozi Mukuru wa Imbuto Foundation yavuze ko biteganyijwe ko rizatangira gukora muri Mutarama 2019, kandi ko rizagira uruhare rukomeye mu gutanga uburezi bufite ireme.
Yavuze ko zimwe mu nshingano za Imbuto Foundation harimo kwita ku burezi bw’abana bakiri bato, harimo kwita ku mbonezamikurire y’abana bato kuko asanga ubukungu igihugu gifite bwa mbere ari abana.
Yashimye imikoranire myiza bafitanye n’Akarere ka Nyarugenge, ashima Bank Of Africa nk’abafatanyabikorwa baturuka mu gihugu cya Maroc bateye inkunga ibikorwa byo kubaka iri shuri.
Yagize ati “Ni ishuri rizakira abanyeshuri barenze 200 biga mu mwaka wa mbere kugera mu mwaka wa 6, iri shuri rizaba rifite ibyumba bya laboratwari, ahatangirwa amasomo ya mudasobwa, isomero n’ibibuga byagenewe imikino itandukanye.”
Yakomeje avuga ko iri shuri ribanza rya Nyarurenzi rije risanga ibindi bikorwa by’iterambere birimo ikigo mbonezamikurire cy’abana bato kiri aho hafi gifite ubushobozi bwo kugeza serivisi ku bana barenze 400 bityo bakabasha gukura neza, bakazaba abayobozi beza b’u Rwanda twifuza.
Yagize ati “Ni ishuri ry’ikitegererezo rizaba rifite ibintu byose kugira ngo abana bacu turusheho kubaha agaciro ndetse uburezi n’uburere bijyanirane, umwana uvuye mu kigo mbonezamikurire ahave ajya kwiga hafi.”
Umuyobozi w’Akarere ka Nyarugenge Kayisime Nzaramba yashimye Imbuto Foundation, ashimira umuterankunga Bank Of Africa avuga ko iri shuri ari igisubizo.
Yagize ati “Iri shuri ni igisubizo kuri twebwe, uyu munsi dufite umunezero ku bw’abana bacu bakoraga ibirometero bitandatu n’abandi bagakora ibirometero birindwi bagiye kubona aho kwigira noneho akaba atari ukwiga gusa ahubwo bakigira mu ishuri rirenze amashuri yose dufite mu karere ka Nyarugenge.”
Yavuze ko iri shuri rizatahwa mu kwezi kwa mbere rifite ubushobozi bwo kwakira abana 200.
Yasabye abaturage gukomeza ibikorwa batangiye byo gutunganya ubusitani, gufata neza ibiti byatewe kandi bakarushaho gukunda igihugu cyabo ndetse no kugikorera.


text:
Abagore benshi bibaza uko bafatagabo babo kugirango bahore babiyumvamo ndetse no kuba bagira impungenge ko babaca inyuma biveho. Ibi ni bimwe mu bintu by’ibanze byagufasha kwigarurira umutima w’umugabo wawe:
1.Kubaha umugabo: Mufate nk’umutware, umwereke ko agufatiye runini
2.Gucisha macye: Niba hari akabazo kabayeho mu rugo, ntugakunde kwisaza cyane ngo umwereke ko atagukira.
3.Kugira isuku ( mu rugo, by’umwihariko mu cyumba cy’uburiri): Ibi bizatuma umugabo wawe yumva akwishimiye kandi bimuhuze kuba yatekereza kuguca inyuma.
4.Kwita ku bana: Abagabo benshi n’ubwo batagaragariza abana urugwiro, ntibivuga ko batabakunda rwose. Ahubwo baba bashaka gusa nyina w’abana inshingano zo kubamenyere.
5.Kwambara ( umugore yikwije): Ibi byereka umugabo ko wiyubaha, umwubaha kandi umwubahisha bityo bigatuma akomeza kukwishimira.
6.Kwakira umugabo neza igihe atashye, ukamenya ko agomba gukaraba, kugaburirwa n’ibindi bijyanye no kumwakira, ukamwitaho ndetse ukamwereka ko kuba atashye ubyishimiye cyane.
7.Guhora ucyeye: Gerageza guhora wambaye neza ni ukuvuga imyambaro imeshe inateye ipasi buri gihe, waba uri mu rugo, mu kazi n’ahandi hose.
8.Umugore akwiye gutekera umugabo igihe yiriwe mu rugo kuko biri mubishimisha umugabo,
9.Umugore niwe ugomba gufata iya mbere akaganiriza umugabo ku bintu bitandukanye, cyane ibyerekeranye n’urugo nyuma y’udukuru dusekeje.
10.Umugore ntagomba kwereka umugabo ko abababaye mu gihe umugabo nta ruhare yabigizemo.
11.Umugore agomba kwita ku muryango we, ni ukuvuga abo murugo by’umwihariko.
12.Umugore agomba kuba afite imico myiza, ni ukuvuga agerageza kwitwararika ku mico y’umugabo ngo atavaho amubangamira.
13.Umugore agomba kubaha umugabo bidasubirwaho kandi akamuhesha ishema n’icyubahiro mu bandi.
Gusa ibi byose ntibikuraho ko buri mugore wese agira uko yubaka urugo rwe cyane ko n’abagabo badahuza imyitwarire. Bityo rero ubupfura bw’umugabo wawe nabwo bwagira uruhare mu mibanire yanyu n’uburyo agufata.
Video Abakobwa Beza
Uko waba umugore w’umutima umugabo akajya ahora akwiyumvamo
Abagore benshi bibaza uko bafatagabo babo kugirango bahore babiyumvamo ndetse no kuba bagira impungenge ko babaca inyuma biveho. Ibi ni bimwe mu bintu by’ibanze byagufasha kwigarurira umutima w’umugabo wawe:


text:
Ubukungu
Hasinywe Amasezerano Yo Gufasha Abaturage Gukora Ku Ifaranga
Ikigo kitwa Access to Finance Rwanda cyasinyanye amasezerano y’ubufatanye n’ikigo cy’Umuryango w’Abibumbye gishinzwe kureba uko intego z’iterambere rirambye zishyirwa mu bikorwa(SDG Center) hagamijwe kongera umubare w’abaturage ‘bakora ku ifaranga’
Gukora ku ifaranga bivuze gufasha abaturage guhanga imirimo ituma binjiza amafaranga.
Iyi gahunda izagera ku ntego zayo binyuze mu gufasha abaturage gukora ubucuruzi bifashishije ikoranabuhanga no mu kandi kazi nk’uko inyandiko igenewe abanyamakuru ibyerekana.
Umuyobozi w’Ikigo Access to Finance Rwanda Bwana Jean Bosco Iyacu yagize ati: “Twemera ko urwego rw’imari rufite uruhare rugaragara mu kuzamura ubukungu bw’ingo n’ubw’igihugu muri rusange kandi iyi ni imwe mu ntego za SDG cyane cyane iya 17.”
Ikindi kandi ni uko u Rwanda narwo rusanganywe intego zarwo z’iterambere zirimo iziswe National Strategy for Transformation, Vision 2050 kandi zifite aho zihurira ni Intego z’iterambere rirambye( SDGs).
Amasezano yasinywe ari mu rwego rwo kubahiriza ihame rya 17 ry’Intego z’Iterambere rirambye risaba ko ibihugu bigomba gukorana kugira ngo zose zigerweho.